open-index/open-wikipedia-markdown huggingface dataset:
ക്വീൻ പാരറ്റ് ഫിഷ്

കരീബിയൻ കടലിലെ പവിഴപ്പുറ്റുകൾക്കിടയിൽ കാണപ്പെടുന്ന തത്തമത്സ്യം ആണ് **ക്വീൻ പാരറ്റ് ഫിഷ്** (Scarus vetula). പെൺ ക്വീൻ പാരറ്റ് ഫിഷിന് വ്യത്യസ്തമായ തവിട്ട് കലർന്ന ചുവപ്പ് നിറമാണ്. **ബ്ലോനോസ്, ബ്ലൂ ചബ്, ബ്ലൂ പാരറ്റ് ഫിഷ്, ബ്ലൂമാൻ, ജോബ്‌ലിൻ ക്രൗ പാരറ്റ് , മൂണ്ടയിൽ, ഒക്ര പെജി, സ്ലിം ഹെഡ്** എന്നിവയാണ് മറ്റ് സാധാരണ പേരുകൾ.പക്വതയെത്താത്ത ആൺമത്സ്യങ്ങളും മുതിർന്ന പെൺ ക്വീൻ തത്ത മത്സ്യവും ചുവപ്പ് കലർന്ന തവിട്ട് നിറമാണ്. ആൺമത്സ്യങ്ങളുടെ അവസാന ഘട്ടത്തിൽ നീല-പച്ച നിറത്തിൽ നിന്ന് തികച്ചും വ്യത്യസ്തമാണ്. അതിന്റെ പരിധിയിലുടനീളം ഇത് ഒരു സാധാരണ ഇനമാണ്. കൂടാതെ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ അതിന്റെ സംരക്ഷണ നിലയെ കണക്കാക്കി "ആശങ്കാജനകമല്ലാത്ത ജീവിവർഗ്ഗങ്ങൾ" ആയി വിലയിരുത്തി.
## അവലംബം

* Beautiful Oceans. Queen parrotfish (''Scarus vetula'')
## ബാഹ്യ ലിങ്കുകൾ
* 

വർഗ്ഗം:അറ്റ്ലാന്റിക് സമുദ്രത്തിലെ മത്സ്യങ്ങൾ
വർഗ്ഗം:മത്സ്യങ്ങൾ
റോസ കരോലിന

**റോസ കരോലീന** സാധാരണയായി **കരോലീന റോസ്**, **പാസ്ച്യുർ റോസ്, ലോ റോസ്,** എന്നീ പേരുകളിലറിയപ്പെടുന്നു. കിഴക്കൻ വടക്കേ അമേരിക്കയിൽ നിന്നുള്ള റോസ് കുടുംബത്തിലെ ഒരു കുറ്റിച്ചെടിയാണ്. എല്ലാ അമേരിക്കൻ സംസ്ഥാനങ്ങളിലും  കനേഡിയൻ പ്രവിശ്യയിലെ  കിഴക്കുള്ള ഗ്രേറ്റ് പ്ലെയിൻസിലും ഇത് കാണാവുന്നതാണ്.
## അവലംബം

വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം
വർഗ്ഗം:കാനഡയിലെ സസ്യജാലം
വർഗ്ഗം:റോസേസീ
തിരുവപ്പൻ

വിഷ്ണുവിന്റെ അവതാരമാണ് തിരുവപ്പൻ .ശൈവ വൈഷ്ണവ അവതാരങ്ങളായാണ് മുത്തപ്പനും തിരുവപ്പനയും തിരുവപ്പന പൊയ്ക്കണ്ണു ധരിച്ചാണ് നടക്കുന്നത്. അത് അമ്മക്ക് കൊടുത്ത വാക്ക് പാലിക്കാനാണ് ഒരിക്കൽ ദ്വേഷ്യം വന്ന തിരുവപ്പനയുടെ കണ്ണിൽ നിന്നും തീ നാളങ്ങൾ വരുന്നത് കണ്ട 'അമ്മ പൊയ്ക്കാണ് ധരിക്കാൻ ആവശ്യപ്പെടുകയായിരുന്നു. തിരുവപ്പനയുടെ മുടി മത്സ്യത്തിന്റെ വാലിന്റെ രൂപമാണ് ഇത് മൽസ്യാവതാരമായ വിഷ്ണുവിനെ സൂചിപ്പിക്കുന്നു.നമ്പൂതിരി സമുദായത്തിൽ പിറന്നുവെങ്കിലും മത്സ്യവും മാംസവും കഴിക്കാൻ താൽപര്യപ്പെടുന്നത് കൊണ്ട് അച്ഛനും അമ്മയ്ക്കും മകനെപ്പറ്റി സങ്കടമായി .പ്രാർത്ഥനയും വഴിപാടും നേർന്നു കിട്ടിയ കുട്ടിയാണ് .ദൈവകോപം ഭയന്ന് വിഷമിച്ചിരുന്ന അച്ഛനെയും അമ്മയെയും സമാധാനിപ്പിച്ചു യഥാർത്ഥ രൂപം കാണിച്ചു കാട്ടിലേക്ക് യാത്രയായി.കാട്ടിൽ പനങ്കള്ളു കട്ട് കുടിക്കുന്ന തിരുവപ്പനയെ വഴക്കു പറഞ്ഞ ചന്ദനെ കല്ലാക്കി മാറ്റി.ചന്ദനെ കാണാതെ തിരഞ്ഞു വന്ന  ചന്ദന്റെ പത്നിയുടെ കരച്ചിൽ കണ്ടു ചന്ദാണ് യഥാർത്ഥ രൂപം നൽകി അനുഗ്രഹിച്ചു.
റോബർട്ട് ഹുക്ക്

ഇംഗ്ലീഷുകാരനായ പ്രകൃതി തത്ത്വജ്ഞാനിയും ശിൽപിയും സസ്യകോശമുൾപ്പെടെ നിരവധി കണ്ടുപിടിത്തങ്ങൾ നടത്തിയ ഒരു ശാസ്ത്രപ്രതിഭയുമായിരുന്നു **റോബർട്ട് ഹുക്ക്**. 
## ജീവിതരേഖ
1635 ജൂലൈ 28ന് ഫ്രഷ്വാട്ടർ ഗ്രാമത്തിലാണ് റോബർട്ട് ഹുക്ക് ജനിച്ചത്. ജോൺ ഹുക്ക്, സിസിലി ഗെയ്ൽസ് എന്നിവരാണ് അദ്ദേഹത്തിൻറെ മാതാപിതാക്കൾ. റോബർട്ട് മാതാപിതാക്കളുടെ നാല് കുട്ടികളിൽ (രണ്ട് ആൺകുട്ടികളും രണ്ടു പെൺകുട്ടികളും)  ഇളയ ആളായിരുന്നു. അദ്ദേഹവും തൊട്ടുമുകളിലുള്ള കൂടപ്പിറപ്പും തമ്മിൽ ഏകദേശം ഏഴ് വർഷത്തെ പ്രായവ്യത്യാസം ഉണ്ടായിരുന്നു. അവരുടെ പിതാവായിരുന്ന ജോൺ ചർച്ച് ഓഫ് ഇംഗ്ലണ്ടിലെ ഒരു പുരോഹിതനും ഫ്രഷ്വാട്ടർ ചർച്ച് ഓഫ് ഓൾ സെയിന്റ്സ്  സഭയിലെ വികാരിയുടെ സഹായിയുമായിരുന്നു. റോബർട്ടിൻറെ രണ്ട് പിതൃസഹോദരന്മാർ മന്ത്രിമാരായിരുന്നു. ചെറുപ്പത്തിൽത്തന്നെ റോബർട്ട് ഹുക്ക്, ചിത്രകലയിലും ഉപകരണ നിർമ്മിതിയിലും അതിയായ പ്രാവീണ്യം കാട്ടിയിരുന്നു. നല്ല നിരീക്ഷണ പാടവവും അദ്ദേഹം പ്രകടിപ്പിച്ചിരുന്നു. 

## മൈക്രോഗ്രാഫിയ
1665 ൽ റോബർട്ട് ഹുക്ക് തന്റെ പുസ്തകമായ മൈക്രോഗ്രാഫിയ പ്രസിദ്ധീകരിച്ചു. മൈക്രോസ്കോപ്, ടെലിസ്കോപ് എന്നിവയിൽക്കൂടിയുള്ള തന്റെ നിരീക്ഷണങ്ങളും ജീവശാസ്ത്രത്തിലെ കണ്ടെത്തലുകളുമാണ് ഇതിൽ വിശദീകരിച്ചത്. കോശങ്ങളെക്കുറിച്ച്  വിശദീകരിക്കുന്നതിന് **Cell** എന്ന പദം ആദ്യമായി ഈ ഗ്രന്ഥത്തിലാണ് ഉപയോഗിച്ചത് ,. തേൻപലകയിലെ അറകളോട് അദ്ദേഹം കോശത്തെ താരതമ്യം ചെയ്തു . 

റോബർട്ട് ഹുക്കിന്റേതായി ചിത്രങ്ങളൊന്നുംതന്നെ അവശേഷിച്ചിരുന്നില്ല. അദ്ദേഹത്തിന്റെ സമകാലികരായിരുന്ന John Aubrey, Richard Waller എന്നിവരെഴുതിയ വിവരണത്തെയടിസ്ഥാനമാക്കി The Rita Greer Robert Hooke project ന്റെ ഭാഗമായി തയ്യാറാക്കിയ ഛായാചിത്രമാണ് ഇപ്പോൾ ലഭ്യമായിട്ടുള്ളത്, .

## ചിത്രശാല

Image:Hooke Microscope-03000276-FIG-4.jpg|റോബർട്ട് ഹുക്കിനു വേണ്ടി ക്രിസ്റ്റഫർ വൈറ്റ് നിർമ്മിച്ച മൈക്രോസ്കോപ്. 
Image:Hooke-microscope.png|റോബർട്ട് ഹുക്കിന്റെ മൈക്രോസ്കോപ്.
Image:Louse diagram, Micrographia, Robert Hooke, 1667.jpg|റോബർട്ട് ഹുക്ക് മൈക്രോഗ്രാഫിയയിൽ വരച്ച പേനിന്റെ ചിത്രം
Image:HookeFlea01.jpg|റോബർട്ട് ഹുക്ക് മൈക്രോഗ്രാഫിയയിൽ വരച്ച പേനിന്റെ ചിത്രം
 Image:RobertHookeMicrographia1665.jpg|റോബർട്ട് ഹുക്ക് നിരീക്ഷിച്ച കോർക്ക് കോശം
Image:Hooke-gnat.jpg|റോബർട്ട് ഹുക്ക് മൈക്രോഗ്രാഫിയയിൽ വരച്ച ചിത്രം


## ഇതും കാണുക
*ഹെൻറി ഡ്യൂട്രോചേറ്റ്
*നെമിയാഹ് ഗ്രൂ
*ജൊഹാൻ ഇവാഞ്ചലിസ്റ്റ് പർക്കിഞ്ചി
*വാൾട്ടർ സട്ടൻ
*തിയോഡർ ബോവറി
*ബെഞ്ചമിൻ ലിസ്റ്റ്
*ഡേവിഡ് മക്മില്ലൻ

## അവലംബം

വർഗ്ഗം:ജീവശാസ്ത്രം
വർഗ്ഗം:കോശം
ഹഹോബ ഓയിൽ

തെക്കൻ അരിസോണ, തെക്കൻ കാലിഫോർണിയ, വടക്കുപടിഞ്ഞാറൻ മെക്സിക്കോ എന്നിവിടങ്ങളിൽ നിന്നുള്ള ഒരിനം കുറ്റിച്ചെടിയായ ജൊജോബ സസ്യത്തിന്റെ വിത്തിൽ നിന്നും നിർമ്മിക്കുന്ന എണ്ണയാണ് **ജൊജോബ ഓയിൽ**   ജൊജോബയുടെ വിത്തിൻറെ ഭാരത്തിൻറെ 50% ഭാരം എണ്ണയായി  ലഭിക്കുന്നു. "ജോജോബ ഓയിൽ", "ജോജോബ മെഴുക്" എന്നീ പദങ്ങൾ പലപ്പോഴും പരസ്പരം മാറി ഉപയോഗിക്കാറുണ്ട്, കാരണം മെഴുക് കാഴ്ചയിൽ മൊബൈൽ ഓയിൽ ആയി കാണപ്പെടുന്നു, എന്നാൽ മെഴുക് എന്ന നിലയിൽ അത് ലോങ്-ചെയിൻ ഫാറ്റി ആസിഡുകളുടെയും ആൾക്കഹോളിൻറെയും മോണോ എസ്റ്റേഴ്സ് (~ 97%) ആണ്, കൂടാതെ ട്രൈഗ്ലിസെറൈഡ് എസ്റ്റേർസിൻറെ ചെറിയൊരു ഘടകം കൂടിയാണ്. ഈ ഘടകം യഥാർത്ഥ സസ്യ എണ്ണകളുമായി താരതമ്യപ്പെടുത്തുമ്പോൾ, ഉയർന്ന ഊഷ്മാവിൽ ഉയർന്ന ഷെൽഫ്-ലൈഫ് സ്റ്റബിലിറ്റിയുള്ളതും ഉയർന്ന ഊഷ്മാവിനെ പ്രതിരോധിക്കാനും കാരണമാകുന്നു.

ഈ എണ്ണ സ്രാവിന്റെ ശരീരത്തിൽ നിന്നും എടുക്കുന്ന എണ്ണയേക്കാൾ ഗുണകരമാണ്. ഇത് സൗന്ദര്യവർദ്ധക വസ്തുക്കൾ നിർമ്മിക്കാനായി ഉപയോഗിക്കുന്നു.

## ചരിത്രം
അമേരിക്കക്കാർ ജൊജോബ വിത്തിൽ നിന്നെടുക്കുന്ന എണ്ണ വ്രണങ്ങൾ, മുറിവുകൾ എന്നിവ ചികിത്സിക്കാനുപയോഗിക്കുന്നു. 1970 കളുടെ തുടക്കത്തിൽ സ്വാഭാവികമായി വിത്തു ശേഖരണത്തിനും സംസ്കരണത്തിനും വേണ്ടി ജൊജോബ കൃഷിചെയ്യാനാരംഭിച്ചു.

## ചിത്രശാല

File:Flickr - brewbooks - Simmondsia chinensis (Jojoba).jpg|Plant
File:Jojoba-weibliche-blüte.JPG|Female flower
File:Simmondsia chinensis male flower.jpg|Male flower
File:Jojoba.jpg|Fruits
File:Jojoba.seed.jpg|Seed

## അവലംബം

## പുറം കണ്ണികൾ
* International Jojoba Export Council
* 
*Description and chemical structure of jojoba oil
*Can This Unassuming Little Desert Shrub Really Save The World? - The first article from 1977

വർഗ്ഗം:കോസ്മെറ്റിക്സ് കെമിക്കൽസ്
വർഗ്ഗം:സസ്യഎണ്ണകൾ
വർഗ്ഗം:മെഴുകുകൾ
ക്വീൻ ട്രിഗ്ഗർ ഫിഷ്

**ബലിസ്തെസ് വെതുല**, **ഓൾഡ് വൈഫ്** എന്നീ പേരുകളിലറിയപ്പെടുന്ന **ക്വീൻ ട്രിഗ്ഗർ ഫിഷ്** അറ്റ്ലാന്റിക് മഹാസമുദ്രത്തിൽ പവിഴപ്പുറ്റുകൾക്കിടയിൽ കാണപ്പെടുന്ന ബാലിസ്റ്റിഡേ കുടുംബത്തിൽപ്പെട്ട ഒരിനം ക്ലാത്തി മത്സ്യമാണ് (Triggerfish). ഒരു ഗെയിംഫിഷ് ആയി പിടിക്കപ്പെടുന്ന ഈ മത്സ്യത്തെ വലിയ സമുദ്ര അക്വേറിയത്തിലും സൂക്ഷിക്കാറുണ്ട്. 

## പദോല്പത്തി
ഈ മത്സ്യത്തെ ക്യൂബയിൽ *കോച്ചിനോ* എന്നു വിളിക്കുന്നു.ഇത് *ബാഹിയ ഡി കോച്ചിനോസ്* എന്ന പേരിൽ നിന്നായിരിക്കാം ഉത്ഭവിച്ചത്. ഇത് ഇംഗ്ലീഷിൽ **[[ബേ ഓഫ് പിഗ്സ്‌|ബേ ഓഫ് പിഗ്സ്]]** എന്നറിയപ്പെടുന്നു.
## അവലംബം

## പുറം കണ്ണികൾ
* animal-world.com Page on queen triggerfish 
* Aquarium Fish: Triggerfish 

വർഗ്ഗം:അറ്റ്ലാന്റിക് സമുദ്രത്തിലെ മത്സ്യങ്ങൾ
വർഗ്ഗം:മത്സ്യങ്ങൾ
സാൻ കാർലോസ് അപ്പാച്ചെ ഇന്ത്യൻ റിസർവേഷൻ

1872-ൽ ചിരികഹ്വാ അപ്പാച്ചെ ഗോത്രവർഗ്ഗത്തിന്റെയും കൂടാതെ ചുറ്റുവട്ടത്തുള്ള യാവാപായ്, അപ്പാച്ചെ എന്നിവരെ അവർക്ക് അവകാശപ്പെട്ട ഭൂമിയിൽ നിന്നും നിർബന്ധമായി നീക്കംചെയ്യാൻവേണ്ടി അപ്പാച്ചെജനതയെ ഉപയോഗിച്ചുകൊണ്ട് ജനറൽ ജോർജ്ജ് ക്രൂക്ക് രൂപകൽപ്പന ചെയ്ത ഒരു തന്ത്രത്തിന്റെ അടിസ്ഥാനത്തിൽ അപ്പാച്ചെജനതയുടെ സംവരണത്തിനുവേണ്ടിയും അമേരിക്കൻ ഐക്യനാടുകളിലെ തെക്ക് കിഴക്കൻ അരിസോണയിൽ **സാൻ കാർലോസ് അപ്പാച്ചെ ഇന്ത്യൻ റിസർവേഷൻ** നിലവിൽ വന്നു.വെള്ളക്കാരുമായുണ്ടായ ഏറ്റുമുട്ടലുകളെത്തുടർന്ന് പടിഞ്ഞാറൻ അരിസോണയിൽനിന്ന് മധ്യ ടെക്സാസിലേക്കും (Central texas) പടിഞ്ഞാറൻ കൻസാസിലേക്കും (kansas) ഇവർക്ക് പലായനം ചെയ്യേണ്ടിവന്നിരുന്നു. യുണൈറ്റഡ് സ്റ്റേറ്റ്സ് അധിനിവേശത്തിനു കീഴിൽ മോശപ്പെട്ട ആരോഗ്യം, പാരിസ്ഥിതിക അവസ്ഥ എന്നിവ കാരണം ഇവിടം "ഹെൽസ് ഫോർട്ടി ഏക്കേഴ്സ്" എന്നും അറിയപ്പെടുന്നു. ഇന്നത്തെ സാൻ കാർലോസ് അപ്പാച്ചെയിൽ വിജയകരമായി ഒരു ചേംബർ ഓഫ് കൊമേഴ്സ്, അപ്പാച്ചെ ഗോൾഡ് കാസിനോ, ഒരു ഭാഷാ സംസ്ക്കരണ പരിപാടി, ഒരു സാംസ്കാരിക കേന്ദ്രം, ഒരു ട്രൈബൽ കോളേജ് എന്നിവ പ്രവർത്തിപ്പിക്കുന്നു.
## ശ്രദ്ധേയമായ നിവാസികൾ
*ഡഗ്ലസ് മൈല്സ്, അപ്പാച്ചെ സ്കേറ്റ്ബോർഡ്സ് സ്ഥാപകൻ,ആർട്ടിസ്റ്റ്
*മേരി കിം ടിട്ല, ഫീനിക്സിലെ എൻബിസി-ടി.വി അഫിലിയേറ്റ് മുൻ റിപ്പോർട്ടർ / ആങ്കർ
*ചെസ്ലി ഗോസിയോൺ വിൽസൺ, അപ്പാച്ചെ വയലിൻ നിർമ്മാതാവും നടനും

## ഇതും കാണുക
* സാൻ കാർലോസ് അപ്പാച്ചെ പോലീസ് ഡിപ്പാർട്ട്മെന്റ്
* പടിഞ്ഞാറൻ അപ്പാച്ചെ
* ഇന്ത്യൻ കൺട്രി റ്റുഡേ മീഡിയ നെറ്റ്വർക്ക്
* റാറ്റിൽസ്നേക്ക് ഫയർ (2018)

## അവലംബം

## പുറം കണ്ണികൾ

* Official '''San Carlos Apache Nation''' website 
* ''The Apache Messenger'' , tribal newspaper
* Joint Statement of the San Carlos Apache Tribe Concerned Citizens and Retired Miners Coalition and Arizona Mining Reform Coalition
* San Carlos Apache people, East Central Arizona History
* Geologic Map of the San Carlos Indian Reservation, Arizona, United States Geological Survey
* San Carlos Apache Texts, American Museum of Natural History
* San Carlos Lake

വർഗ്ഗം:അമേരിക്കൻ ഐക്യനാടുകൾ
വർഗ്ഗം:അമേരിക്കൻ ഇന്ത്യൻ ജനത
പ്രളയം (ചലച്ചിത്രം)

ടീക്കേബീസിന്റെ ബാനറിൽ ശ്രീമൂലനഗരം വിജയൻ കഥയും തിരക്കഥയും സംഭാഷണവും രചിച്ച് പി. ചന്ദ്രകുമാർ സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാള ചലച്ചിത്രമാണ്***പ്രളയം*** ടി.കെ. ബാലചന്ദ്രൻ നിർമ്മിച്ച ഈ ചിത്രത്തിൽ പ്രേംനസീർ, ജയഭാരതി, ശ്രീലത നമ്പൂതിരി, സുകുമാരൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത് സത്യൻ അന്തിക്കാട് എഴുതിയ.ഈ ചിത്രത്തിലെ ഗാനങ്ങൾക്ക് എ.ടി. ഉമ്മർ  സംഗീതസംവിധാനം ഒരുക്കിയിരിക്കുന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :സത്യൻ അന്തിക്കാട്ഈണം :എ.ടി. ഉമ്മർ

	
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം: ടി.കെ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
റോസ 'ഇംഗ്ലീഷ് മിസ്സ്'

1977-ൽ ഇംഗ്ലണ്ടിലെ റോജർ പാവ്സെ ഓഫ് കാൻസ് ഓഫ് കോൾചെസ്റ്റർ വികസിപ്പിച്ചെടുത്ത ഒരു ഫ്ലോറിബണ്ട റോസ് ആണ് **റോസ 'ഇംഗ്ലീഷ് മിസ്സ്**' റെയ്സറുടെ മൂന്നു വയസ്സുള്ള മകൾ സാലി-ആനിയുടെ ബഹുമാനാർത്ഥം നാമകരണം ചെയ്യപ്പെട്ടു. കടുത്ത പിങ്ക് നിറമുള്ള കാമലിയയെപ്പോലുള്ള പൂക്കൾ ശക്തവും ഹൃദ്യവുമായ സുഗന്ധം നൽകുന്നു.
## അവലംബം

വർഗ്ഗം:റോസ് കൾട്ടിവറുകൾ
വസ്ഥി(എഡ്വിൻ ലോങ്)

1879-ൽ പ്രമുഖ ഇംഗ്ലീഷ് ചിത്രകാരനായിരുന്ന എഡ്വിൻ ലോങ് ചിത്രീകരിച്ചിരിക്കുന്ന ഒരു എണ്ണച്ചായചിത്രമാണ് **വസ്ഥി**. വെലാസ്കസിൻറെയും മറ്റ് സ്പാനിഷ് മാസ്റ്റേഴ്സസിൻറെയും ചിത്രങ്ങൾ വളരെയധികം ലോങിനെ സ്വാധീനിച്ചിരുന്നു. വസ്ഥി എസ്തേറിന്റെ പുസ്തകത്തിൽ പേർഷ്യൻ രാജാവായ അഹശ്വേരോശിൻറെ ആദ്യഭാര്യയും പേർഷ്യയിലെ രാജ്ഞിയുമായിരുന്നു. സ്ത്രീ സമത്വവാദമുള്ള സ്വതന്ത്ര ചിന്താഗതിക്കാരിയായ നായികയായിട്ടാണ് വസ്ഥിയെ കാണുന്നത്. 

സമാനതയുള്ള ചിത്രമായ എസ്ഥേർ രാജ്ഞിയുടെ ചിത്രം കുറേക്കാലം ഈ ചിത്രത്തിനടുത്ത് തൂക്കിയിരുന്നു.ബോബ് ജോൺസ് യൂണിവേഴ്സിറ്റിയിലെ മ്യൂസിയത്തിലെ ഗാലറിയിൽ ഈ ചിത്രം സൂക്ഷിച്ചിരിക്കുന്നു. 
## അവലംബം


വർഗ്ഗം:സ്ത്രീകളുടെ ചിത്രങ്ങൾ
വസ്ഥി

**വസ്ഥി ** എസ്തേറിന്റെ പുസ്തകത്തിൽ പേർഷ്യൻ രാജാവായ അഹശ്വേരോശിന്റെ ആദ്യഭാര്യയും (Hebrew: וַשְׁתִּי, Vashti, Koine Greek: Αστιν Astin) പേർഷ്യയിലെ രാജ്ഞിയുമായിരുന്നു. തനക്കിൽ  (എബ്രായ ബൈബിൾ) യഹൂദന്മാരെ കൊല്ലാൻ ആസൂത്രണം ചെയ്ത ഹമാനിൽനിന്നുള്ള യഹൂദന്മാരുടെ രക്ഷയെ അനുസ്മരിക്കുന്ന പൂരീം എന്ന യഹൂദദിനത്തെക്കുറിച്ച് പറയുന്നു. രാജാവ് ആഗ്രഹിച്ചതുപോലെ അവരുടെ സൗന്ദര്യം കാണിക്കാൻ രാജകീയ വിരുന്നിൽ പങ്കെടുക്കാൻ അവർ വിസമ്മതിച്ചു. തുടർന്ന് വസ്ഥിയെ മാറ്റി പകരം എസ്ഥേറിനെ അഹശ്വേരോശ് രാജ്ഞിയായി വാഴിക്കാൻ തീരുമാനിച്ചു. മിഡ്റാഷിൽ വസ്ഥിയെ തിന്മയും വ്യർത്ഥവുമെന്ന് വർണിക്കപ്പെട്ടിരിക്കുന്നു. പൂരിം കഥയുടെ ഫെമിനിസ്റ്റ് വ്യാഖ്യാനങ്ങളിൽ അവർ സ്വതന്ത്ര ചിന്താഗതിക്കാരായ നായികയായിട്ടാണ് കണക്കാക്കപ്പെടുന്നത്.
## അവലംബം

* *The Oxford Bible Commentary* (edited by John Barton and John Muddiman, NY: Oxford University Press, 2001, pages 326-327, written by Carol Meyers)
* *[[Asimov's Guide to the Bible]]*, Random House, 1969

## പുറം കണ്ണികൾ
* Vashti at Jewish Encylopedia
* "Vashti, Queen of Queens" audio file, at John Whiting, "My KPFA - A Historical Footnote: Compendium Cliché Productions: The Jim Armstrong Legacy" 

വർഗ്ഗം:എബ്രായ ബൈബിൾ
റീന (നടി)

തെന്നിന്ത്യൻ ചലച്ചിത്രരംഗത്ത് 1973 മുതൽ പ്രവർത്തിച്ചുവരുന്ന ഒരു നടിയാണ് **റീന**. അവർ ഏതാനും സിനിമകളുടെ സംവിധാനവും നിർമ്മാണവും നിർവ്വഹിച്ചിട്ടുണ്ട്.
## ആദ്യകാലജീവിതം
1958 മാർച്ച് 14നു പീറ്റർ റസ്ക്യൂനയുടെയും ജെസിയുടെയും മകളായി മാഗാളുരിൽ ജനിച്ചു. വിദ്യാഭ്യാസം മദ്രാസിലെ സെന്റ് ജോസഫ് പ്രസന്റേഷൻ കേളേജ് പെരുമ്പൂരിലായിരുന്നു . ഐവൻ ഏക സഹോദരനാണ്. ഭർത്താവ് ഐസക്. അലൻ, എബിൻ എന്നീ രണ്ട് മക്കൾ ഉണ്ട്. മലയാളസംഗീതം സൈറ്റിൽ ജനനത്തീയതിയും പേരും വ്യത്യസ്തമായി കാണാനുണ്ട്. 
## സിനിമാ ജീവിതം

മഞ്ജിലാസിന്റെ ഉടമ എം ഒ ജോസഫിന്റെ കുടുംബവുമായുള്ള സൗഹൃദമാണു് നീനയെ സിനിമയിലെത്തിച്ചതു്. ഏകദേശം 90ലധികം ചിത്രങ്ങളിൽ അഭിനയിച്ചിട്ടുണ്ട്.  14 വയസ്സുള്ളപ്പോൾ ചുക്കു് എന്ന ചിത്രത്തിൽ ഷീലയുടെ മകളായിഅഭിനയിച്ചുകൊണ്ടായിരുന്നു രംഗത്തെത്തിയതു്. തുടർന്നു് ചട്ടക്കാരിയിൽ തുടങ്ങി തമിഴിലും മലയാളത്തിലുമായി അനവധി ചിത്രങ്ങളിൽ അഭിനയിച്ചു. കെ ബാലചന്ദറിന്റെ ചിത്രത്തിലൂടെയാണു് തമിഴിൽ എത്തി.തുടർന്നു് ഐ സി കമ്പൈൻസ് എന്ന ബാനറിൽ ഒരു നിർമ്മാണക്കമ്പനി തുടങ്ങി. ശശികുമാർ സംവിധാനം ചെയ്ത ധ്രുവസംഗമമായിരുന്നു ആദ്യത്തെ ചിത്രം. തുടർന്നു പി കെ ജോസഫ് സംവിധാനം ചെയ്ത എന്റെ കഥ നിർമ്മിച്ചു. രണ്ടും ഭേദപ്പെട്ട വിജയമായിരുന്നു. അതോടെ നിർമ്മാണവും അഭിനയവും നിർത്തി. പിന്നെ 1994ൽ പ്രിയദർശന്റെ സിനിമയിൽ (മിന്നാരം) തിരിച്ചെത്തി. ഇപ്പോൾ എല്ലാവർഷവും ഒന്നോരണ്ടോ സിനിമയിൽ അഭിനയിക്കുമെങ്കിലും  അധികവും ടി.വി പരമ്പരകളിൽ ശ്രദ്ധിക്കുന്നു. . പേയിംഗ് ഗസ്റ്റാണു് ആദ്യത്തെ ടെലിവിഷൻ പരമ്പര.
## അഭിനയിച്ച ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1958-ൽ ജനിച്ചവർ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:മാർച്ച് 14-ന് ജനിച്ചവർ
അഞ്ജലി മോൺടെയ്റോ

ഒരു ഡോക്യുമെന്ററി സംവിധായികയും ടാറ്റ ഇൻസ്റ്റിറ്റ്യൂട്ടിൽ മാധ്യമ വിഭാഗത്തിലെ അധ്യാപികയുമാണ് **അഞ്ജലി മോൺടെയ്റോ**. കെ.പി. ജയശങ്കറും  അഞ്ജലിയും ചേർന്ന് നിർമ്മിച്ച വിവിധ ഡോക്യുമെന്ററികൾക്ക് മുപ്പതിലേറെ ഫിലിം ഫെസ്റ്റിവലുകളിൽ ദേശീയ - അന്തർദേശീയ പുരസ്കാരങ്ങൾ ലഭിച്ചിട്ടുണ്ട്. നിരവധി ഫിലിം ഫെസ്റ്റിവലുകളുടെ ജൂറിയായും പ്രവർത്തിച്ചിട്ടുണ്ട്. പോപ്പുലർ - അക്കാദമിക് വ്യവഹാരങ്ങളിൽ ശ്രദ്ധ ലഭിക്കാതെ പോകുന്ന കാലാവസ്ഥാ അനീതിയുടെ ഇരകൾ, ജയിൽപ്പുള്ളികൾ, എച്ച്.ഐ.വി. ബാധിതർ തുടങ്ങിയവരുടെ  കഥകളാണ് ഇവരുടെ ചെറുചലച്ചിത്രങ്ങൾ പറയുന്നത്. 
## കൊച്ചി മുസിരിസ് ബിനാലെ 2018
മുംബെയിലെ പരുത്തിമില്ലുകളുടെ കഥപറയുന്ന സാച്ച (ദി ലൂം)എന്ന ഡോക്യുമെന്ററിയാണ് ബിനാലെയുടെ നാലാം ലക്കത്തിൽ അവതരിപ്പിച്ചത്. മിക്ക മില്ലുകളും അടുത്ത കാലത്ത് അടച്ചതിനാൽ തൊഴിലാളികൾക്ക് ജോലി നഷ്ടപ്പെട്ടു. മില്ലുകൾ പ്രവർത്തിച്ചിരുന്നയിടത്ത് മാളുകളും ഓപീസ് സമുച്ചയങ്ങളും പൊങ്ങിയിരിക്കുന്നു. പുതിയ ലോകത്ത് നഗര്ത്തിന്റെ ഓർമ്മകളിൽ മില്ലുകൾ എങ്ങനെ ഇഴചേരുന്നു? എന്നാണ് ഈ സാച്ച അന്വേഷിക്കുന്നത്. നാരായൺ സുർവെയുടെ കവിതയും സുധീർ പട്‌വർധന്റെ പെയിന്റിംഗുകളും ഷഹീർ അമർ ഷെയ്ഖ് കൾച്ചറൽ ഗ്രൂപ്പിന്റെ സംഗീതവും ഈ സിനിമയിലുണ്ട്. 
## അവലംബം

## പുറം കണ്ണികൾ
* Anjali Monteiro | K.P. Jayasankar

വർഗ്ഗം:ഡോക്യുമെന്ററി ചലച്ചിത്ര സംവിധായകർ
വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:ജീവിച്ചിരിക്കുന്നവർ
കർണ്ണാടക സംഗീതത്തിന്റെ പദശേഖരം

കർണാടിക് സംഗീത പദങ്ങൾ ഈ പേജിൽ ഹ്രസ്വമായി വിവരിച്ചിരിക്കുന്നു. ചെറിയ പദങ്ങൾ ഇവിടെ വിശദീകരിച്ചിരിക്കുന്നു.കർണാടിക് സംഗീതത്തിൽ ഉപയോഗിക്കുന്ന മിക്ക കീർത്തനങ്ങളും/ കൃതികളും തെലുങ്ക് ഭാഷയുടെ അടിസ്ഥാനത്തിലാണ്.

## പ്രധാന പദങ്ങൾ
### നാദം
നാദം സംഗീതത്തെ അല്ലെങ്കിൽ സംഗീത ശബ്ദത്തെ സൂചിപ്പിക്കുന്നു. ഒരു സംഗീത ഉപകരണത്തിന്റെ ശബ്‌ദത്തിനെയും ഇത് സൂചിപ്പിക്കുന്നു
### അനാഹത നാദം
അനാഹത നാദം സ്വാഭാവികമായി സംഭവിക്കുന്ന ശബ്ദങ്ങളെ സൂചിപ്പിക്കുന്നു.(literally not struck).

### ആഹത നാദം
സൃഷ്ടിക്കപ്പെട്ട ശബ്ദങ്ങളെ  സൂചിപ്പിക്കുന്നതോ അല്ലെങ്കിൽ മനുഷ്യ പ്രയത്നത്താൽ സൃഷ്ടിക്കപ്പെട്ട ശബ്ദങ്ങളൊ ആണ് ആഹത നാദം എന്നു പറയുന്നത്.(literally struck)

## അവലംബം

#*A practical course in Carnatic music* by Prof. P. Sambamurthy, 15th edition published 1998, The Indian Music publishing house
#*Ragas in Carnatic music* by Dr. S. Bhagyalekshmy, Pub. 1990, CBH Publications
#*Raganidhi* by P. Subba Rao, Pub. 1964, The Music Academy of Madras
#*South Indian music*, Books I, II and III, by Prof. P. Sambamurthy, 18th edition published 2005, The Indian Music publishing house
## External links
 
*Online dictionary within Carnatic music handbook from carnatica.net
*Dictionary of some South Indian Musical terms

വർഗ്ഗം:കർണ്ണാടകസംഗീത പദാവലി
വർഗ്ഗം:കർണ്ണാടകസംഗീതം
ബണ്ടുരീതികൊലു

ത്യാഗരാജസ്വാമികൾ ഹംസനാദരാഗത്തിൽ ചിട്ടപ്പെടുത്തിയ ഒരു കൃതിയാണ് **ബണ്ടുരീതികൊലു**. തെലുഗുഭാഷയിൽ രചിച്ചിരിക്കുന്ന ഈ കൃതി ആദി താളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ബണ്ടുരീതികൊലു വിയവയ്യരാമ

### അനുപല്ലവി
തുണ്ടവിണ്ടിവാനി മൊദലൈന
മദാ ദുലകൊട്ടിനേല കൂലജേയുനിജ (ബണ്ടു)

### ചരണം
രോമാഞ്ചമനെ ഘനകഞ്ചുകമു
രാമഭക്തുഡനെ മുദ്രബിള്ളയു
രാമനാമമനെ വരഖഡ്ഗമിവി
രാജില്ലുനയ്യ ത്യാഗരാജുനികേ (ബണ്ടു)

## അർത്ഥം
രാമാ, അങ്ങയുടെ സേവകനായിരിക്കാനുള്ള അവകാശം എനിക്കു നൽകണേ. രാമനാമജപം മൂലമുണ്ടാകുന്ന രോമാഞ്ചമാവട്ടെ എന്റെ കട്ടിയുള്ള പുതപ്പ്, രാമഭക്തൻ എന്നുള്ളതാവട്ടെ എന്റെ മുദ്ര, രാമനാമമാവട്ടെ എന്റെ ആയുധം.

## അവലംബം

## പുറത്തേക്കുള്ള കണ്ണികൾ
* നിത്യശ്രീ മഹാദേവന്റെ ആലാപനം
* മഹാരാജപുരം സന്താനത്തിന്റെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ഹംസനാദം രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഔഡവരാഗം

ഔഡവം എന്നാൽ അഞ്ച് എന്നർത്ഥം. 
* ഔഡവ - ഔഡവരാഗം - ആരോഹണ അവരോഹണങ്ങളിൽ അയ്യഞ്ച് സ്വരങ്ങൾ മാത്രം ഉൾക്കൊള്ളുന്ന രാഗം പൊതുവെ **ഔഡവരാഗം** എന്നറിയപ്പെടുന്നു. ഉദാ: ശിവരഞ്ജനി ഒരു ഔഡവ - ഔഡവ രാഗമാണ്.

* ഔഡവ - സമ്പൂർണ്ണരാഗം - ഒരു രാഗത്തിൽ  ആരോഹണത്തിൽ അഞ്ച് സ്വരങ്ങളും അവരോഹണത്തിൽ ഏഴ് സ്വരങ്ങളും വരുന്ന രാഗം. ഉദാ: ഗരുഡധ്വനി സമ്പൂർണ്ണ - ഔഡവ രാഗമാണ്.

* ഔഡവ - ഷാഡവം  ആരോഹണത്തിൽ അഞ്ച് സ്വരങ്ങളും അവരോഹണത്തിൽ ആറ് സ്വരങ്ങളും ഉൾക്കൊള്ളുന്ന രാഗം.

വർഗ്ഗം:ശാസ്ത്രീയസംഗീതം
നിരവൽ

മനോധർമ സംഗീതത്തിൽ അക്ഷരങ്ങളെ താളത്തിന്റെ നിയുക്ത സ്ഥാനങ്ങളിൽ നിന്നു മാറ്റാതെ, നിയമങ്ങൾ അനുസരിച്ച് രാഗത്തിലും താളത്തിലും ക്രമപ്പെടുത്തി രാഗത്തിന്റെ വിവിധ മേഖലകളിൽ നടത്തുന്ന ഭാവയുക്തമായ സഞ്ചാരത്തിന് **നിരവൽ** എന്നു പറയുന്നു. കർണാടിക് സംഗീതത്തിൽ **സാഹിത്യ വിന്യാസ** എന്നും അറിയപ്പെടുന്ന നിരവൽ മുന്നൊരുക്കമില്ലാതെ നടത്തുന്ന തത്ക്ഷണരചനാപാടവം ഇതിൻറെ പ്രധാന സവിശേഷതയായി കണക്കാക്കപ്പെടുന്നു.
## ഉദാഹരണങ്ങൾ
നിരവലിന് ഏറ്റവും അനുയോജ്യമായ വരികൾ അടങ്ങിയ കൃതികളുടെ ഉദാഹരണങ്ങൾ:
* എവരിമാട എന്ന ത്യാഗരാജകൃതിയിലെ ഭക്തപരായണ എന്ന ഭാഗത്തെ നിരവൽ, ഐശ്വര്യ വിദ്യ രഘുനാഥ് ആലപിച്ചത്

*  ബാലഗോപാല (ഭൈരവി) *നീലനീരദശാരീരധീരതര*

## അവലംബം

വർഗ്ഗം:ശാസ്ത്രീയസംഗീതം
കാശിനാഥ് ശാസ്ത്രി അപ്പ തുളസി

ഒരു ഇന്ത്യൻ സംഗീതജ്ഞനും, സംസ്കൃത പണ്ഡിതനും ആയിരുന്നു **കാശിനാഥ് ശാസ്ത്രി അപ്പ തുളസി.** 

## വിവരണം
1932-ൽ സ്വാര- ^ മേള-കലാനിധി പ്രസിദ്ധീകരണത്തിന്റെ 20 വർഷത്തിനു ശേഷം ഹൈദരാബാദിൽ, വിഷ്ണു നാരായൺ ഭാത്ഖണ്ഡെ കാശിനാഥ് ശാസ്ത്രി അപ്പ തുളസിയുമായി കൂടിക്കാഴ്ച നടത്തുകയും സംഗീത സിദ്ധാന്തത്തിന്റെ രൂപരേഖ പ്രസംഗകന്റെ അടിസ്ഥാനത്തിൽ അദ്ദേഹം വിശദീകരിച്ചതിനെ തുടർന്ന് വളരെ ഉത്സാഹത്തോടെ ആ ആശയങ്ങൾ അദ്ദേഹം ഏറ്റെടുത്തു. ഭാത്ഖണ്ഡെ അദ്ദേഹത്തിൻറെ ശ്രീ മല്ലക്ഷിയ സംഗീതം അപ്പ തുളസിയ്ക്ക് അയച്ചുകൊടുക്കുകയും ചെയ്തതിനെ തുടർന്ന് അപ്പ തുളസി അതിനെ സ്വന്തം രീതിയിൽ ഈരടികളും നിർവചനങ്ങളും ആയി രചിക്കുകയും വിവിധ രാഗങ്ങളിൽ അത് ലക്ഷ്യ സംഗീതത്തിൽ വിശദീകരിക്കുകയും ചെയ്തു. അദ്ദേഹം സംസ്കൃതത്തിൽ സംഗീത് സുധാകർ, രാഗ ചന്ദ്രിക, കൽപദ്രുമങ്കുർ എന്നീ മൂന്ന് ലഘുലേഖകൾ എഴുതുകയും ഹിന്ദിയിൽ രാഗ ചന്ദ്രിക സർ^ എന്നിവയും രചിച്ചു. ഭാത്ഖണ്ഡെ നൽകിയ രാഗങ്ങളുടെ നിർവചനങ്ങളുടെ അടിസ്ഥാനത്തിലായിരുന്നു എല്ലാ രചനകളും അപ്പ തുളസി രചിച്ചത്.
## കൂടുതൽ വായനയ്ക്ക്
* 
## അവലംബം

## പുറം കണ്ണികൾ
* A biography of Bhatkhande
വർഗ്ഗം:ഇന്ത്യൻ സംഗീതജ്ഞർ
ശോഭ ഗുർത്തു

**ശോഭ ഗുർത്തു** (1925-2004) ലൈറ്റ് ഹിന്ദുസ്ഥാനി ക്ലാസിക്കൽ രീതിയിലെ ഒരു ഇന്ത്യൻ ഗായികയായിരുന്നു. ശുദ്ധമായ ക്ലാസിക്കൽ രീതിയിൽ അവർക്ക് തനതായ ശൈലി ഉണ്ടായിരുന്നെങ്കിലും, ലൈറ്റ് ക്ലാസിക്കൽ സംഗീത  ശൈലി അവരുടെ പ്രശസ്തി വർദ്ധിച്ചു. പിന്നീട് ശോഭ  **തുമ്രി രാജ്ഞി** എന്നറിയപ്പെട്ടു.

## ആദ്യകാല ജീവിതവും പശ്ചാത്തലവും
ഭാനുമതി ഷിരോദ്കർ 1925-ൽ ബെൽഗാമിൽ (നിലവിൽ കർണാടക) ജനിച്ചു. ഒരു പ്രൊഫഷണൽ ഡാൻസറും ജയ്പൂർ - അത്രൗളി ഘരാനയിലെ ഉസ്താദ് അല്ലാദിയാഖാന്റെ ശിഷ്യയും ആയ അമ്മ മെനകെബായി ഷിരോദ്കാർ ആണ് ആദ്യം സംഗീതം പരിശീലിപ്പിച്ചത്.

## കരിയർ
കോൽഹാപൂരിലെ ജയ്പൂർ-അത്രൗളി ഘരാനയുടെ സ്ഥാപകനായിരുന്ന ഉസ്താദ് അല്ലാദിയാഖാന്റെ ഏറ്റവും ഇളയ മകൻ ഉസ്താദ് ഭുജ്ജി ഖാന്റെ ഔപചാരിക സംഗീത പരിശീലനം ആരംഭിച്ചെങ്കിലും ചെറുപ്പക്കാരിയായിരുന്ന അവരുടെ പ്രതിഭയെ കണ്ടപ്പോൾ ഉസ്താദ് ഭുജ്ജി ഖാന്റെ കുടുംബം അവളെ കൂടുതൽ ഇഷ്ടപ്പെടുകയും അവർ അവരോടൊപ്പം കൂടുതൽ സമയം ചിലവഴിക്കാനും തുടങ്ങി. ജയ്പൂർ-അത്രൗളി  ഘരാനയോടൊപ്പമുള്ള അവരുടെ ബന്ധം ശക്തമായിരുന്നു. ഉസ്താദ് അല്ലാദിയാഖാന്റെ അനന്തരവൻ ഉസ്താദ് നത്താൻ ഖാന്റെ അടുക്കൽ നിന്ന് പഠനം തുടങ്ങിയപ്പോൾ മുതൽ ഉസ്താദ് ഘമ്മൻ ഖാന്റെ സംരക്ഷണത്തിലാകുകയും അമ്മ തുംരി - ദാദ്രയും മറ്റ് അർദ്ധ ക്ലാസിക്കൽ രീതികളും പഠിപ്പിക്കാൻ മുംബൈയിൽ അവരുടെ കുടുംബത്തോടൊപ്പം അവർ താമസിക്കാൻ തുടങ്ങുകയും ചെയ്തു. 

## അവലംബം

## കൂടുതൽ വായനയ്ക്ക്
* *The Great Indians*, by One India One People Foundation. Published by One India One People Foundation in collaboration with Authorspress, 2006. . *page 513*.

## പുറം കണ്ണികൾ
*
*Shobha Gurtu Website
* 

വർഗ്ഗം:1925-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:മറാഠികൾ
വർഗ്ഗം:ഇന്ത്യൻ ഗായകർ
വർഗ്ഗം:ജയ്പൂർ - അത്രൗളി ഘരാന
അനോലി പെരേര

ശ്രീലങ്കയും ബാംഗ്ലൂരും കേന്ദ്രീകരിച്ചു പ്രവർത്തിക്കുന്ന ഒരു ചിത്രകാരിയും ഇൻസ്റ്റലേഷൻ ആർട്ടിസ്റ്റുമാണ് **അനോലി പെരേര** (ജനനം. 1962). കൊളംബോ ആർട്ട് ബിനലെയിലും മറ്റ് അന്താരാഷ്ട്ര പ്രദർശനങ്ങളിലും പങ്കെടുത്തിട്ടുണ്ട്.
## ജീവിതരേഖ
കൊളംബോയിലാണ് അനോലി ജനിച്ചത്. സാമൂഹ്യശാസ്ത്രത്തിൽ കൊളംബോ സർവകലാശാലയിൽ നിന്ന് ബിരുദം നേടി. 1988 നും 1992 നുമിടക്ക് അമേരിക്കയിൽ പ്രിൻസ്റ്റൺ വിഷ്വൽ ആർട്സ് സ്കൂളിൽ പഠിച്ചു. തീർത്ഥ ഇന്റർനാഷണൽ ആർട്ട് കളക്ടീവ് എന്ന കൂട്ടായ്മക്ക് കൊളംബോയിൽ നേതൃത്വം നൽകുന്നു. 

സ്വകാര്യശേഖരത്തിലുള്ള പുസ്തകങ്ങളും കുടുംബചിത്രങ്ങളും തുണിത്തരങ്ങളും ചെറിയ പെട്ടികളുമൊക്കെ ഉപയോഗിച്ച് കല നിർമ്മിക്കുന്ന പെരേര അവയൊക്കെ എങ്ങനെ മനുഷ്യനെ പ്രാഥമിക ആവശ്യങ്ങളിൽ നിന്നുമകറ്റുന്നുവെന്ന് കാണിച്ചു തരുന്നു. അത്തരം വസ്തുക്കളെ ശില്പങ്ങളും ചിത്രതിരശീലകളും പെയിൻറിങ്ങുകളും ഇൻസ്റ്റലേഷനുകളുമായി മാറ്റുന്നതിലൂടെ വീട്, സമൂഹം, ചരിത്രം എന്നിവയുടെയും അവയുടെ നിയന്ത്രണങ്ങളുടെയും ബോധത്തെ അവർ അവതരിപ്പിക്കുന്നു. ലോകം കൂടുതൽ പരസ്പര ബന്ധിതമായി ക്കൊണ്ടിരിക്കുമ്പോൾ പെരേരയുടെ വസ്തുക്കൾ അവ്യക്തവും പാരസ്‌പരികവുമായ ആസക്തികൾ എങ്ങനെ ചിതറി കിടക്കുന്നുവെന്ന് കാണിച്ചു തരുന്നു.  മുപ്പതു വർഷത്തെ ആഭ്യന്തര യുദ്ധകാലത്ത് മെച്ചപ്പെട്ട ജീവിതത്തിനും പഠനത്തിനും തൊഴിലിനുമായി പശ്ചിമേഷ്യയിലേയ്ക്കും ഓസ്ട്രേലിയയിലേയ്ക്കുമൊക്കെ നിരവധി മനുഷ്യർ പെരേരയുടെ ജന്മനാടായ ശ്രീലങ്കയിൽ നിന്നും കുടിയേറിയിരുന്നു.
## പുരസ്കാരങ്ങൾ
* യംങ് ആർട്ടിസ്റ്റ് പുരസ്കാരം കൊളംബോ നാഷണൽ ആർട്ട് ഗാലറി 
## കൊച്ചി മുസിരിസ് ബിനാലെ 2018
അനോലി ബിനാലെ നാലാം ലക്കത്തിൽ **ഐ ലൈറ്റ് മൈ ഹൈയർ ലൂസ്: പ്രൊട്ടസ്റ്റ് സീരിസ്** എന്ന വിഖ്യാത ഫോട്ടോ പരമ്പരയാണ് അവതരിപ്പിച്ചത്. കലാകാരി തന്റെ ചെറുപ്പകാലത്ത് മുത്തശ്ശിയുടെ വീട്ടിലെ  ആൽബത്തിലും ചുവരിലെ ഫ്രയിമുകളിലും കണ്ട പൂർവിക രായ സ്ത്രീകളുടെ ബ്ളാക്ക് ആൻഡ് വൈറ്റ് ഫോട്ടോകളിൽ നിന്ന് പ്രചോദനമുൾക്കൊണ്ട് തയ്യാറാക്കിയതാണ് ഇത്.  സ്ത്രീകൾ മുടി കൊണ്ട് മുഖം മറയ്ക്കുന്ന നിസാര ചേഷ്ട്ട കൊണ്ട് ആൺ നോട്ടങ്ങൾ തടയുവാൻ മിക്കവാറും ശ്രീലങ്ക ൻ കുടുംബ പശ്ചാത്തലങ്ങളിൽ സ്ത്രീകൾ തുടർന്ന് പോന്ന മാർഗ്ഗ ങ്ങളെ പുനർസൃഷ്ടിക്കുകയാണ് ഈ രചന. സ്വാതന്ത്ര്യലബ്ധിക്ക് മുൻപുള്ള ശ്രീലങ്കൻ പലായനങ്ങളുടെ വികാരം പേറുന്ന ജീൻ അരസനായകയുടെ ഇതേ തലക്കെട്ടിലുള്ള കവിതയി ലൂടെ ഓർമ്മ നഷ്ടപ്പെട്ടുകൊണ്ടിരിക്കുന്ന തന്റെ അമ്മയും താനും തമ്മിലെ കനപ്പെട്ട വൈകാരിക അകൽച്ചയാണ് പെരേര പങ്കുവെക്കുന്നത്.
## അവലംബം


വർഗ്ഗം:ചിത്രകാരികൾ
വർഗ്ഗം:കൊച്ചി-മുസിരിസ് ബിനാലെ 2018
ജീൻ അരസനായക

ശ്രീലങ്കക്കാരിയായ ഒരു ഇംഗ്ലീഷ് കവയിത്രിയാണ് **ജീൻ അരസനായക** (ജനനം 1931). ശ്രീലങ്കൻ വംശീയപ്രശ്നങ്ങളും അതിന്റെ ഭീകരതകളുമാണ് അവരുടെ രചനകളുടെ കേന്ദ്രബിന്ദു. 
## ജീവിതരേഖ
ഡച്ച് - ശ്രീലങ്കൻ മാതാപിതാക്കളുടെ മകളായി കാൻഡിയിലാണ് ജീൻ ജനിച്ചത്. കാൻഡിയിലെ സെന്റ് ആന്റണീസ് കോളേജിൽ അധ്യാപികയായിരുന്നു, പത്തോളം കാവ്യസമാഹാരങ്ങളും നോവലുകളും പ്രസിദ്ധപ്പെടുത്തിയിട്ടുണ്ട്.

## സൃഷ്ടികൾ
* കിൻഡുര (1973)
* പോയംസ് ഓഫ് സീസൺ ബിഗിനിംഗ് ആൻഡ് എ സീസൺ ഓവർ (1977)
* അപ്പോകാലിപ്സ് '83 (1984)
* ദ ക്രൈ ഓഫ് ദ കൈറ്റ് (1984) - ചെറുകഥാ സമാഹാരം
* എ കൊളോണിയൽ ഇൻഹെരിറ്റൻസ് ആൻഡ് അദർ പോയംസ് (1985)
* ഔട്ട് ഓഫ് അവർ പ്രിസൺ (1987)
* ട്രയൽ ബൈ ടെറർ (1987)
* റെഡന്റ് വാട്ടർസ് ഫ്ലോ ക്ലിയർ Reddened  (1991)
* ഷൂട്ടിംഗ് ദ ഫ്ലോറിക്കൻസ്  (1993)
* നല്ലൂർ  
* റൂയിൻഡ് ഗോപുരം 
* മദർ ഇൻ ലാ 
## അവലംബം


വർഗ്ഗം:ശ്രീലങ്കൻ കവികൾ
വർഗ്ഗം:ഇംഗ്ലീഷ് കവികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1931-ൽ ജനിച്ചവർ
ലെപേർഡ് കോംപ്ലക്സ്

ജനിതകവുമായി ബന്ധപ്പെട്ട് കോട്ട് പാറ്റേണുകളുള്ള കുതിരകളുടെ ഒരു കൂട്ടമാണ് **ലെപേർഡ് കോംപ്ലക്സ്.** ഗ്രേ അല്ലെങ്കിൽ റോൻ തുടങ്ങിയ ഇനങ്ങളിൽ നിന്നു വ്യത്യസ്തമായി ഡാൽമേഷ്യൻ പോലുള്ള വെള്ള കോട്ടിനുമുകളിൽ പുള്ളിപ്പുലിയുടെ പോലുള്ള കുത്തുകളും ഇടയ്‌ക്കിടെ ചിതറിയ പോലെ വെളുത്ത രോമമുള്ള പാറ്റേണുകൾ ആയും ലെപേർഡ് കോംപ്ലക്സ് കാണപ്പെടുന്നു. കണ്ണുകൾക്ക് ചുറ്റുമുള്ള വെള്ള ദ്രടപടലം, പുള്ളികളുള്ള തൊലി, വരയുള്ള കുളമ്പുകൾ, തുടങ്ങിയ സെക്കണ്ടറി സവിശേഷതകളുമായി ലെപേർഡ് കോംപ്ലക്സ് ബന്ധപ്പെട്ടിരിക്കുന്നു. ലെപേർഡ് കോംപ്ലക്സ് ജീനുകളിൽ കണ്ണിലും കാഴ്ചയിലും അസാധാരണത്വം കാണിക്കുന്നു. ഈ പാറ്റേണുകൾ സങ്കരയിനമായ അപ്പലൂസയുമായി ഏറ്റവും അടുത്ത ബന്ധം കാണിക്കുന്നു. ഏഷ്യയിലും പടിഞ്ഞാറൻ യൂറോപ്പിലും അതിന്റെ സാന്നിദ്ധ്യം കാണുന്നതിനാൽ വളരെ പുരാതനമായ ഒരു മ്യൂട്ടേഷനാണെന്ന് ഇതെന്ന് സൂചിപ്പിക്കുന്നു. ഒറ്റ ഇൻകംപ്ലീറ്റ് ഡോമിനൻറ് ജീൻ (Lp) കുതിരകളിൽ ലെപേർഡ് സ്പോട്ടുകളുടെ സാന്നിധ്യത്തെ നിയന്ത്രിക്കുന്നു.

## അവലംബം

വർഗ്ഗം:കുതിരകൾ
വർഗ്ഗം:മൃഗങ്ങളുടെ രോമാവണവർണ്ണങ്ങൾ
മഡോണ ആൻഡ് ചൈൽഡ് (ഫ്രാൻസെസ്കോ സോളീമെന)

1720-ൽ പ്രമുഖ ഇറ്റാലിയൻ ചിത്രകാരനായിരുന്ന ഫ്രാൻസെസ്കോ സോളീമെന ചിത്രീകരിച്ചിരിക്കുന്ന ഒരു എണ്ണച്ചായചിത്രമാണ് **മഡോണ ആൻഡ് ചൈൽഡ്**. ആർട്ട് ഗ്യാലറി ഓഫ് സൗത്ത് ആസ്ട്രേലിയയിലാണ് ഈ ചിത്രം സൂക്ഷിച്ചിരിക്കുന്നത്.
## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ചക്കനിരാജ

ത്യാഗരാജസ്വാമികൾ ഖരഹരപ്രിയരാഗത്തിൽ ചിട്ടപ്പെടുത്തിയ ഒരു കൃതിയാണ് **ചക്കനിരാജ**. ഖരഹരപ്രിയരാഗത്തിന്റെ സകലസവിശേഷപ്രയോഗങ്ങളും വളരെ വിശദമായി ഉൾക്കൊള്ളിച്ചിരിക്കുന്ന ഒരു കൃതിയാണിത്. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* [[ഐശ്വര്യ വിദ്യ രഘുനാഥ്|ഐശ്വര്യ വിദ്യ രഘുനാഥിന്റെ] ആലാപനം]
* [[ടി എം കൃഷ്ണ]യും ഷെയ്ക് മഹബൂബ് സുബാനിയും ചേർന്നുള്ള ജുഗൽബന്ദി]
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഖരഹരപ്രിയ രാഗത്തിൽ ചിട്ടപ്പെടുത്തിയ കൃതികൾ
നന്ദനന്ദന വേണുനാദ

അന്നമാചാര്യ ഭടിയാർ രാഗത്തിൽ ചിട്ടപ്പെടുത്തിയ ഒരു കൃതിയാണ് **നന്ദനന്ദന വേണുനാദ.** 

## വരികൾ
### പല്ലവി
നന്ദനന്ദന വേണുനാദ വിനോദ 
മുകുന്ദ കുന്ദ മന്ദഹാസ
ഗോവർദ്ധന ധാരാ
### ചരണം
രാമ രാമ ഗോവിന്ദ ! രവി ചന്ദ്ര ലോചന
കാമ കാമ കലുഷ വികാര വിദൂര 
ധാമ ധാമ വിഭവത് പ്രതാപ രുപ ധനുജ 
നിർദുമ ധാമകരണ ചതുര ഭാവ ഭജ്ഞന (നന്ദ)
### ചരണം
പരമ പരാത്പര  പരമേശ്വര
വരദ വരദാമല വാസുദേവ 
ചിര ചിര  ഘനനഗ ശ്രീ വെങ്കടേശ്വര
നര ഹരിനാമ പന്നഗശയനാ (നന്ദ)

## അർത്ഥം
ഹേ!  നന്ദനന്ദന! രാമ!  ഗോവിന്ദ! രവി ചന്ദ്രന്മാർ കണ്ണുകളായിട്ടുള്ളവനേ! ഗോവർദ്ധന ധാരാ! കാമ കലുഷിത വികാരങ്ങൾക്ക് അതീതനായിട്ടുള്ളവനെ! പരമ പരാത്പര! പരമേശ്വര! വാസുദേവ! വെങ്കടേശ്വര ഹരേ! പന്നഗശയനാ! ഭഗവാനിൽ അചഞ്ചല വിശ്വാസമർപ്പിക്കുകയും ഭഗവാനായി എല്ലാം സമർപ്പിക്കുകയും ചെയ്യുന്നവർക്ക് മോക്ഷം ലഭിക്കുമെന്നത് ഉറപ്പായി വിശ്വസിക്കാവുന്ന വസ്തുതയത്രെ!

## അവലംബം

## പുറത്തേക്കുള്ള കണ്ണികൾ
വർഗ്ഗം:അന്നമാചാര്യ ചിട്ടപ്പെടുത്തിയ കൃതികൾ
ആദിയോഗി ശിവ പ്രതിമ

ആത്മീയാചാര്യൻ ജഗ്ഗി വാസുദേവിന്റെ കോയമ്പത്തൂരിലെ ഇഷ ഫൗണ്ടേഷൻ കേന്ദ്രത്തിൽ സ്ഥിതി ചെയ്യുന്ന ശിവഭഗവാന്റെ ഏറ്റവും വലിയ അർദ്ധകായ പ്രതിമയാണ് **ആദിയോഗി ശിവ പ്രതിമ**. പശ്ചിമഘട്ടത്തിന്റെ അരുകിലായി വെള്ളിയാങ്കിരി മലനിരകളുടെ താഴ്‌വരയിലുള്ള ഈ പ്രതിമ 2 കൊല്ലം കൊണ്ടു ഡിസൈൻ ചെയ്തു 8 മാസം കൊണ്ടു നിർമ്മിച്ചു എന്നതാണ് പ്രത്യേകത. 112.4 അടി ഉയരമുള്ള ഈ പ്രതിമ 24.99 മീറ്റർ വീതിയിൽ 147 അടി നീളത്തിലാണ് സ്ഥിതി ചെയ്യുന്നത്. ലോകത്തെ ഏറ്റവും പൊക്കം കൂടിയ ഊർദ്ധ്വകായ പ്രതിമയെന്ന ഗിന്നസ് റിക്കോർഡ് നേടിയ ഈ പ്രതിമ പൂർണമായും സ്റ്റീൽ കൊണ്ടാണ് നിർമ്മിച്ചിരിക്കുന്നത്. 

2017 ഫെബ്രുവരി 24 ന് മഹാശിവരാത്രി ദിനത്തിൽ ഭാരതീയ പ്രധാനമന്ത്രി നരേന്ദ്രമോഡിയാണ് ആദിയോഗി ശിവ പ്രതിമ അനാവരണം ചെയ്തത്. 

## വിവരണം
പ്രതിമയുടെ 112 അടി ഉയരം എന്നത് യോഗികളുടെ സംസ്കാരത്തിൽ സൂചിപ്പിച്ചിട്ടുള്ള മോക്ഷാ (വിമോചനം) നേടാനുള്ള 112 മാർഗങ്ങളെയാണ് സൂചിപ്പിക്കുന്നത്. കൂടാതെ ശിവന്റെ കഴുത്തിലെ സർപ്പം പ്രകൃതിസൗഹൃദത്തിന്റെയും ജീവജാലങ്ങളോടുള്ള സഹവർത്തിത്തത്തിന്റെയും തെളിവാണെന്നാണ് വിശ്വാസം. 

## അവലംബം

വർഗ്ഗം:ഇന്ത്യയിലെ ശില്പങ്ങൾ
വർഗ്ഗം:തമിഴ്‌നാട്ടിലെ കെട്ടിടങ്ങളും നിർമ്മിതികളും
ഓൾഗ ലേഡിഴെൻസ്കയ

ഒരു റഷ്യൻ ഗണിതശാസ്ത്രജ്ഞ ആയിരുന്നു ഓൾഗ അലക്സാണ്ട്രോവ്ന ലേഡിഴെൻസ്കയ (റഷ്യൻ: olmmɡə ɐlʲɪksandrəvnə ɫɐdɨʐɨnskəɪ̯ə) (7 മാർച്ച് 1922 - 2004 ജനുവരി 12). പാർഷ്യൽ ഡിഫറൻഷ്യൽ സമവാക്യങ്ങളിലും (പ്രത്യേകിച്ച് ഹിൽബെർട്ടിന്റെ 19-ആം പ്രശ്നം) ദ്രവഗതിവിജ്ഞാനീയത്തിലുമുള്ള പഠനത്തിൽ ശ്രദ്ധേയയായി. ഇവാൻ പെട്രോസ്കിയുടെ ശിഷ്യയായിരുന്നു. 2002-ൽ ലൊമോണൊസോവ് ഗോൾഡ് മെഡൽ അവാർഡ് നേടുകയുണ്ടായി.
## ജീവചരിത്രം
ഓൾഗ ജനിച്ചതും വളർന്നതും കൊളോരിവ് എന്ന സ്ഥലത്തായിരുന്നു. പിതാവ്  ഒരു ഗണിത ശാസ്ര്ത അദ്ധ്യാപകനായിരുന്നു. ഗണിതശാസ്ത്രത്തിൽ ഓൾഗയുടെ നയിച്ചതും ആദ്യകാല പ്രചോദനവും പിതാവായിരുന്നു. 1939 ഒക്ടോബറിൽ പിതാവ് അറസ്റ്റിലാവുകയും തുടർന്ന് കൊല്ലപ്പെടുകയും ചെയ്തു. ഹൈസ്കൂൾ പൂർത്തിയാക്കാൻ ഓൾഗയ്ക്ക് കഴിഞ്ഞുവെങ്കിലും, അവളുടെ അച്ഛൻ "ജനശത്രു" ആയതിനാൽ, ലെനിൻഗ്രാഡ് യൂണിവേഴ്സിറ്റിയിൽ ഓൾഗയ്ക്ക് പ്രവേശനം നിഷേധിക്കപ്പെട്ടു.
1953 ൽ ജോസഫ് സ്റ്റാലിന്റെ മരണത്തിനു ശേഷം, ഓൾഗ വളരെ മുൻപേ  തയ്യാറാക്കിയിരുന്ന തന്റെ ഗവേഷണ പ്രബന്ധം അവതരിപ്പിക്കുകയും ഡോക്ടറേറ്റ് നേടിയെടുക്കുകയും ചെയ്തു. ലെനിൻഗ്രാഡ് സർവകലാശാലയിലും, സ്റ്റീവ്ലോവ് യൂണിവേഴ്സിറ്റിയിലും അവർ പഠിപ്പിച്ചു. സോവിയറ്റ് യൂണിയന്റെ തകർച്ചയ്ക്ക് ശേഷം, പ്രൊഫസർമാരുടെ ശമ്പളം വളരെ താഴ്ന്നിട്ടും അവർ റഷ്യയിൽ തന്നെ തുടർന്നു.
1958-ൽ ഓൾഗ ഫീൽഡ്സ് മെഡലിന്റെ സാധ്യതാ പട്ടികയിൽ ഉണ്ടായിരുന്നുവെങ്കിലും ക്ലൗസ് റോത്ത്, റെനെ തോം എന്നിവർക്കാണ് അത്  ലഭിച്ചത്.
## ആദരം
2019 മാർച്ച് 7 ന്, ഓൾഗ ലേഡിഴെൻസ്കയയുടെ 97-ആം ജന്മവാർഷികത്തിൽ,  അവരുടെ ബഹുമാനാർത്ഥം സെർച്ച് എഞ്ചിൻ ഗൂഗിൾ, ഒരു ഗൂഗിൾ ഡൂഡിൽ പ്രദർശിപ്പിച്ചു .  "ഇന്നത്തെ ഡൂഡിൽ വ്യക്തിപരമായ ദുരന്തങ്ങളെയും തടസ്സങ്ങളെയും വിജയിച്ച് അവരുടെ തലമുറയിലെ ഏറ്റവും സ്വാധീനമുള്ള ചിന്തകന്മാരിൽ ഒരാളായി മാറിയ ഓൾഗ ലേഡിജെൻസ്കായ എന്ന റഷ്യൻ ഗണിതശാസ്ത്രജ്ഞയെ ആഘോഷിക്കുന്നു.” എന്ന അടിക്കുറിപ്പോടെ.
## അവലംബം

വർഗ്ഗം:1922-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
റിഫ്ലക്ടീവ് പ്രോഗ്രാമിംഗ്

കമ്പ്യൂട്ടർ ശാസ്ത്രത്തിൽ, റൺടൈമിൽ സ്വന്തം ഘടനയും പെരുമാറ്റവും പരിശോധിക്കുന്നതിനും, ബോധ്യപ്പെടുത്തുന്നതിനും, മാറ്റം വരുത്തുന്നതിനുമുള്ള ഒരു കമ്പ്യൂട്ടർ പരിപാടിയുടെ പ്രതിഫലനമാണ് **റിഫ്ലക്ഷൻ**(reflection).
## ചരിത്രപരമായ പശ്ചാത്തലം
ആദ്യകാല കമ്പ്യൂട്ടറുകൾ പ്രാദേശിക അസംബ്ലി ഭാഷയിൽ പ്രോഗ്രാം ചെയ്തിരുന്നു, അവ ആധികാരികമായി പ്രതിഫലിപ്പിക്കുന്നവയാണ്, ഈ നിർദ്ദിഷ്ട ആർക്കിറ്റക്ചറുകൾ ഡാറ്റ പോലെ നിർദ്ദേശങ്ങൾ നിർവ്വചിച്ച് സ്വയം പരിഷ്കരണ കോഡ് ഉപയോഗിച്ചുകൊണ്ടാണ് പ്രോഗ്രാം ചെയ്തത്. പ്രോഗ്രാമുകൾ അൽഗോൾ, കോബോൾ, ഫോർട്രാൻ തുടങ്ങിയ ഉയർന്ന തലത്തിലുള്ള ഭാഷകളിലേക്ക് കംപൈൽ ചെയ്തു(അതുമാത്രമല്ല പാസ്കൽ, സി , മറ്റു പല ഭാഷകളും ഉൾപ്പെടുന്നു)പ്രോഗ്രാമിങ് ഭാഷകൾ തങ്ങളുടെ തരത്തിലുള്ള സംവിധാനത്തിലേക്ക് പുനർനിർമ്മിക്കുന്നതുവരെ ഈ പ്രതിഫലന ശേഷി വലിയതോതിൽ അപ്രത്യക്ഷമായി. 

1982-ൽ ബ്രയാൻ കാന്റ് വെൽ സ്മിത്തിന്റെ ഡോക്ടറേറ്റ് പ്രബന്ധം,  പ്രോസീജറൽ പ്രോഗ്രാമിങ് ഭാഷകളിൽ കംപ്യൂട്ടേഷണൽ പ്രതിഫലനം എന്ന ആശയവും, 3-ലിസ്പിന്റെ ഘടകമായി മെറ്റാ-സർകുലർ ഇന്റർപ്രെറ്റർ എന്ന ആശയവും അവതരിപ്പിച്ചു.
## ഉപയോഗങ്ങൾ
പ്രതിഫലനം എന്നത് ഡാറ്റ പ്രദർശിപ്പിക്കുന്നതിന് സാധാരണ സോഫ്റ്റ്‌വേർ ലൈബ്രറികൾ, പ്രോഗ്രാമർമാരെ സഹായിക്കുന്നു. ഡാറ്റയുടെ വ്യത്യസ്ത ഫോർമാറ്റുകൾ പ്രോസസ്സ് ചെയ്യുക, ആശയവിനിമയത്തിനുള്ള ഡാറ്റയുടെ സീരിയലൈസേഷൻ അല്ലെങ്കിൽ ഡിസീരിയലൈസേഷൻ നടപ്പിലാക്കുക, അല്ലെങ്കിൽ കണ്ടെയ്നറുകൾക്ക് ഡാറ്റ കൂട്ടിച്ചേർക്കാനും ഒത്തുചേരുകയും അല്ലെങ്കിൽ ആശയവിനിമയത്തിന്റെ ആവിർഭാവം.

പ്രതിഫലനം ഫലപ്രദമായി ഉപയോഗിക്കുന്നതിന് എപ്പോഴും ഒരു പ്ലാൻ ആവശ്യമാണ്: ഒരു ഡിസൈൻ ചട്ടക്കൂട്, എൻകോഡിംഗ് വിവരണം, ഒബ്ജക്ട് ലൈബ്രറി, ഒരു ഡാറ്റാബേസ് അല്ലെങ്കിൽ എന്റിറ്റി റിലേഷൻസ് എന്നിവയുടെ ഒരു മാപ്പ്.

പ്രതിഫലനം നെറ്റ് വർക്ക് ഓറിയന്റഡ് കോഡിനായുള്ള ഭാഷ കൂടുതൽ അനുയോജ്യമാക്കും. ഉദാഹരണത്തിന്, സീരിയലൈസേഷൻ, ബണ്ടിൽ ചെയ്യൽ, ഡാറ്റാ ഫോർമാറ്റുകൾ വ്യത്യാസങ്ങൾ എന്നിവയ്ക്കായി ലൈബ്രറികൾ പ്രാപ്തമാക്കുന്നതിലൂടെ ജാവ പോലുള്ള ഭാഷകൾ നന്നായി പ്രവർത്തിക്കാൻ ഇത് സഹായിക്കുന്നു. പ്രതിഫലനമില്ലാത്ത ഭാഷകൾ (ഉദാ. സി) സഹായക കമ്പൈലറുകൾ ഉപയോഗിക്കണം, ഉദാ. അമൂർത്ത വാക്യഘടന ചിഹ്നങ്ങൾ, സീരിയലൈസേഷനും ബണ്ടിൽ ചെയ്യലിനുമുള്ള കോഡ് സൃഷ്‌ടിക്കുക എന്നിവ.

റൺടൈമിൽ പ്രോഗ്രാം എക്സിക്യൂഷൻ നിരീക്ഷിക്കാനും പരിഷ്ക്കരിക്കാനും റിഫ്ലക്ഷക്ഷൻ ഉപയോഗപ്പെടുത്താം. ഒരു പ്രതിഫലന-ഓറിയെന്റഡ് പ്രോഗ്രാം ഘടകം കോഡിന്റെ പരിധി നിർവ്വഹണം നിരീക്ഷിക്കാൻ കഴിയും, ആ അനുബന്ധവുമായി ബന്ധപ്പെട്ട ഒരു ലക്ഷ്യത്തിനനുസരിച്ച് സ്വയം പരിഷ്കരിക്കാനും കഴിയും. റൺടൈമിൽ പ്രോഗ്രാം ഡൈനാമിക് അസൈൻ ആയി ഇത് സാധാരണയായി പൂർത്തിയാകുന്നത്. ജാവ പോലുള്ള ഓബ്ജക്റ്റ് ഓറിയെന്റഡ് പ്രോഗ്രാമിങ് ഭാഷകളിൽ, പ്രതിഫലനം ക്ലാസുകളുടെ പരിശോധന നടത്തുന്നു, ഫീൽഡുകൾ, കംപൈൽ സമയത്തെ രീതികൾ എന്നിവ ഇന്റർഫെയിസിന്റെ പേരുകൾ അറിയാതെ തന്നെ, പ്രവർത്തന സമയത്തു് ഇന്റർഫെയിസുകൾ, ഫീൽഡുകൾ, രീതികൾ എന്നിവ പരിശോധിച്ചുറപ്പിക്കാൻ സാധിക്കുന്നതാണ്.

## അവലംബം

വർഗ്ഗം:കമ്പ്യൂട്ടർ പ്രോഗ്രാമിങ്ങ്
രാരാ രഘുവീര

ത്യാഗരാജസ്വാമികൾ അഠാണരാഗത്തിൽ ചിട്ടപ്പെടുത്തിയ ഒരു കീർത്തനമാണ് **രാരാ രഘുവീര**. 

## വരികൾ
### പല്ലവി
രാരാ രഘുവീര വെണ്ട രാരാ തൊഡു 

### ചരണങ്ങൾ
അനുദിനമുനുനിനു മനസുനകനുഗൊനി ആനന്ദമായെ ദയാളോ
സകലസുജനുലു കൊലുചുസന്നിധികനി ചല്ലനായെ ദയാളോ 
പലുവിധ ചെഡുദുർവിഷയ ചയമുലെഡബായനായെ ദയാളോ 
തൊഡരിയഡുഗഡുഗുകിദി ബുദ്ധിയനി സന്തോഷമായെ ദയാളോ 
സുമുഖമുനനുതിലകമു ചെലഗഗഗനി സൊക്കനായെ ദയാളോ 
കവഗൊനിഭവമുന പൊരലക നീദു കാര്യമായെ ദയാളോ 
ദശരഥതനയ ശുഭചരിതപാലിത ത്യാഗരാജ ദയാളോ 

## അർത്ഥം
എന്റെ സതീർത്ഥ്യനായി എന്നും എന്നോടൊപ്പം വായോ. അങ്ങയെ എന്നും മനസ്സിൽ കാണുന്നത് വളരെ ആനന്ദദായകമാണ്. ഭക്തരാൽ സേവിക്കപ്പെടുന്ന അങ്ങയെ കാണുമ്പോൾ എന്റെ മനം കുളിരുന്നു. എനിക്ക് പലവിധ ദുരാഗ്രഹങ്ങൾ ഉപേക്ഷിക്കാൻ കഴിയുന്നു. ഇതാണ് ഉചിതമെന്നും പറഞ്ഞ് എന്റെ ഓരോ അടിയിലും അങ്ങ് കൂടെ നടക്കുന്നതിനാൽ എനിക്ക് അതിയായ സന്തോഷമുണ്ട്. അങ്ങയുടെ നെറ്റിയിലെ ഐശ്വര്യചിഹ്നം എന്നെ ധൈര്യശാലിയാക്കുന്നു. ഈ ലോകത്തെ ദുരാഗ്രഹങ്ങളിൽ അഭിരമിക്കുന്നതിനുപകരം എനിക്ക് അങ്ങയുടെ ഉപകരണം ആകാമായിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:അഠാണ രാഗത്തിൽ ചിട്ടപ്പെടുത്തിയ കൃതികൾ
സ്പെർമക്കോസ് എക്സിലിസ്

റുബിയേസീ സസ്യകുടുംബത്തിലെ സപുഷ്പി സസ്യമാണ് **സ്പെർമക്കോസ് എക്സിലിസ്** . ഇലകൊഴിയും ഈർപ്പവനങ്ങളിലും വരണ്ട ഇലപൊഴിയും കാടുകളിലും ഇവ വളരുന്നു. അമേരിക്കയിലെ ഉഷ്ണമേഖലാ പ്രദേശങ്ങളിൽ സ്വദേശിയായ സ്പെർമക്കോസ് എക്സിലിസ് ഇപ്പോൾ ലോകത്ത് പരക്കെ കാണപ്പെടുന്നു. ഈ ചെടിക്ക് നാല് കോണുകളുള്ള തണ്ടുകളും അണ്ഡാകൃതിയിലോ ദീർഘവൃത്താകൃതിയിലോ ഉള്ള ഇലകളുമുണ്ട്. പൂഞെട്ടില്ലാതെ വെളുത്ത പൂവുകൾ വളരെച്ചെറിയവയാണ്.

## അവലംബങ്ങൾ

വർഗ്ഗം:റുബിയേസീ സസ്യകുടുംബം
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ബൗളി

കർണാടകസംഗീതത്തിലെ ഒരു രാഗമാണ് **ബൗളി** (ബൗലി അഥവാ ഭൗളി എന്നും അറിയപ്പെടുന്നു). കർണ്ണാടകസംഗീതത്തിലെ പതിനഞ്ചാമത് മേളകർത്താരാഗമായ മായാമാളവഗൗളയുടെ ഒരു ജന്യരാഗമാണ് ഇത്. ഇതൊരു പ്രഭാതരാഗം ആയാണ് അറിയപ്പെടുന്നത്. 
## കൃതികൾ

## അവലംബം



വർഗ്ഗം:ജന്യരാഗങ്ങൾ
വർഗ്ഗം:ബൗളിരാഗത്തിൽ ചിട്ടപ്പെടുത്തിയ കൃതികൾ
റോസ 'വയലറ്റ് കാർസൺ'

**റോസ 'വയലറ്റ് കാർസൺ**' ഒരു സാൽമൻ പിങ്ക് റോസ് കൾട്ടിവർ ആണ്. റെഡ് ഹൈബ്രിഡ് ടീ "Mme Léon Cuny"  (Gaujard, 1955) യുടെയും ഓറഞ്ച് ഫ്ലോറിബണ്ടയുടെയും അസാധാരണമായ ഹൈബ്രിഡ് ആണിത്. ഓറഞ്ച് ഫ്ലോറിബണ്ട 'സ്പാർട്ടൻ' (ബോവർണർ, 1955), 1963 നും 1964 നും ഇടയിൽ സാമുവൽ മക്ഗ്രീഡ് IV ആണ് സൃഷ്ടിച്ചത്.ഇംഗ്ലീഷ് നടി ആയ വയലറ്റ് കാർസൻറെ (1898-1983) പേരിൽ നിന്നാണ് ഈ റോസിന് ഈ പേര് ലഭിച്ചത്. ബ്രിട്ടീഷ് സോപ്പ് ഓപ്പറയായ കോറോണേഷൻ സ്ട്രീറ്റിൽ വയലറ്റ് ഇനാ ഷാർപ്ലെസ് ആയി അഭിനയിച്ചിരുന്നു.
## അവലംബം


വർഗ്ഗം:റോസ് കൾട്ടിവറുകൾ
ഷിറിൻ ഫോസ്ദാർ

സ്ത്രീകളുടെ അവകാശങ്ങൾക്കും ക്ഷേമത്തിനും വേണ്ടി പ്രവർത്തിച്ച ഒരു വനിതാ വിമോചന പ്രവർത്തകയായിരുന്നു **ഷിറിൻ ഫോസ്ദാർ**(1905–1992). 
## ആദ്യകാലജീവിതം
1905 ൽ ബോംബൈയിൽ (ഇന്നത്തെ മുംബൈ) ഷിറിൻ ഫോസ്ദാർ ജനിച്ചു. അവരുടെ മാതാപിതാക്കളായ മെഹ്റബാൻ ഖൊദാബക്സ് ബെഹ്ജാത്ത്, ദൗലത്ത് എന്നിവർ ബഹായി മതവിശ്വാസികളായിരുന്നു . ബഹായി മതവിശ്വാസത്തിൽ പുരുഷന്മാരും സ്ത്രീകളും തുല്യരാണ്. 17 വയസ്സായപ്പോൾ കറാച്ചിയിൽ നടന്ന ഇന്ത്യൻ ബഹായി ദേശീയ സമ്മേളനത്തിൽ സാർവ്വത്രിക വിദ്യാഭ്യാസം എന്ന വിഷയം അവതരിപ്പിച്ചു സംസാരിക്കുകയുണ്ടായി . 1930 കളോടെ, ഓൾ ഏഷ്യൻ വുമൺസ് കോൺഫറൻസിൽ അവർ സജീവപങ്കാളിയായി. 1934 ൽ ജനീവയിൽ നടന്ന ലീഗ് ഓഫ് നേഷൻസ് കോൺഫറൻസിൽ ലിംഗസമത്വത്തെക്കുറിച്ച് ഒരു അവതരണം നടത്താൻ ഷിറിൻ നിയുക്തയായി. അവർ പരസ്യ പ്രഭാഷണങ്ങൾ നടത്തി. 1941 ൽ മഹാത്മാഗാന്ധിയുടെ അഭ്യർഥന പ്രകാരം അവർ അഹമ്മദാബാദിൽ സമാധാനത്തെ കുറിച്ച് പ്രഭാഷണം നടത്തി .

## സിംഗപ്പൂരിൽ
1950-ൽ ബഹായി വിശ്വാസത്തെ പ്രചരിപ്പിക്കാൻ അവർ ഭർത്താവുമൊത്ത് സിംഗപ്പൂരിലേക്ക് തിരിച്ചു. സിംഗപ്പൂരിൽ, വിവാഹജീവിതത്തിലെ ലൈംഗിക അസമത്വത്തിനും ബഹുഭാര്യത്വത്തിനും എതിരായി വിജയകരമായി പ്രവർത്തിച്ചു . 1952-ൽ സിംഗപ്പൂർ കൗൺസിൽ ഓഫ് വിമൻസ് എന്ന സംഘടനയുടെ  സ്ഥാപനത്തിൽ അവർ പ്രധാന പങ്ക് വഹിച്ചു. ഈ സംഘടനയുടെ ജനറൽ സെക്രട്ടറിയായി തെരഞ്ഞെടുക്കപ്പെട്ട ഷിറിൻ രാഷ്ട്രീയ നേതാക്കളോടും മാധ്യമങ്ങളോടും ആശയവിനിമയം നടത്തുന്ന ചുമതല ഏറ്റെടുത്തു. രാഷ്ട്രീയപ്രവർത്തനത്തിനായുള്ള ആദ്യത്തെ വനിതാ സംഘടനയായിരുന്നു ഈ സംഘം. രണ്ടായിരത്തിലധികം അംഗങ്ങളുള്ള ഈ സംഘം അഞ്ച് ദശാബ്ദത്തോളം ഏറ്റവും വലിയ വനിതാ സംഘടനയുമായിരുന്നു. ബഹുഭാര്യത്വവും വിവാഹമോചനവും മൂലം കഷ്ടതയനുഭവിച്ച വനിതകൾക്ക് നീതി ലഭിക്കുന്നതിനായി സിംഗപ്പൂർ കൗൺസിൽ ഓഫ് വിമൻസ് നടത്തിയ മുന്നേറ്റങ്ങളിലൂടെ 1955-ൽ ഈ പ്രശ്നങ്ങൾക്ക് തീർപ്പ് കല്പിക്കുവാനും അർഹതപ്പെട്ട ജീവനാംശം വിധിക്കുവാനും ഒരു ശരീഅത്ത് കോടതി സ്ഥാപിതമായി.
വനിതകളുടെ ചാർട്ടർ നിയമമാക്കിയെടുക്കുവാനുള്ള പരിശ്രമത്തിന് അവർ നേതൃത്വം നൽകി. 
## അവസാനകാലം
1958-ൽ അവരുടെ ഭർത്താവ് മരിച്ചു. 1961-ൽ ഫോസ്ദാർ ഗ്രാമീണ തായ്ലൻഡിലേക്ക് താമസം മാറി. വേശ്യാവൃത്തിക്ക് നിർബന്ധിക്കപ്പെടുന്നതിൽ നിന്നും സ്ത്രീകളെ രക്ഷിക്കുക, അവരെ ശാക്തീകരിക്കുക എന്ന ലക്ഷ്യത്തോടെ പെൺകുട്ടികൾക്കായി ഒരു സ്കൂൾ സ്ഥാപിച്ചു. സിംഗപ്പൂരിൽ മടങ്ങിയെത്തുന്നതിനു മുൻപ് അവൾ 14 വർഷത്തോളം തായ്ലൻഡിൽ ചെലവിട്ടു. വിവിധ രാജ്യങ്ങളിൽ യാത്ര ചെയ്ത് ബഹായി വിശ്വാസത്തെക്കുറിച്ചും സ്ത്രീകളുടെ അവകാശങ്ങളെക്കുറിച്ചും പ്രഭാഷണങ്ങൾ നടത്തുകയും ചെയ്തു.
1992 ഫെബ്രുവരി രണ്ടിനാണ് ഷിറിൻ ഫോസ്ദാർ കാൻസർ ബാധിച്ച് മരണമടഞ്ഞത്. ഇവർക്ക് മൂന്ന് ആൺമക്കളും രണ്ട് പെണ്മക്കളുമുണ്ടായിരുന്നു.

## അവലംബം

വർഗ്ഗം:മുംബൈയിൽ നിന്നുള്ള വ്യക്തികൾ
ചുനിബാല ദേവി

ചുനിബാലാ ദേവി (1875?- 1955) ബംഗാൾ  നാടകവേദിയിലെ നടിയായിരുന്നു. പഥേർ പാഞ്ചാലിയിലെ    ഇന്ദിർ മുത്തശ്ശി എന്ന കഥാപാത്രത്തെ അവിസ്മരണീയമാക്കിയ നടിയാണ്  ചുനിബാലാ ദേവി.   

## ജീവിതരേഖ
ചുനിബാലാ ദേവിയുടെ  ആദ്യകാല ജീവിതത്തെപ്പറ്റി കൃത്യമായ രേഖകളൊന്നുമില്ല.  ചെറുപ്പകാലത്ത്  നാടകവേദിയിൽ സജീവയായിരുന്നതായി പറയപ്പെടുന്നു. ബിഗ്രഹ ( 1930) നൊടീർ പൂജോ(1932 ) രിക്ത(1939) എന്നീ മൂന്നു സിനിമകളിൽ അഭിനയിക്കാൻ അവസരം ലഭിച്ചു.   നാടകത്തിരക്കൊഴിഞ്ഞ ശേഷം കൊൽക്കത്തയിലെ  ചുവപ്പു തെരുവിൽ അഭയം തേടിയ വൃദ്ധ ചുനിബാലയെ  പതിറ്റാണ്ടുകൾക്കു ശേഷം കണ്ടെത്തി വീണ്ടും സിനിമാരംഗത്തേക്ക് ആനയിച്ചത്  സത്യജിത് റേയാണ് . 

ഈ കണ്ടെത്തലിനെപ്പറ്റിയുള്ള വിവരങ്ങൾ  മേരി സേറ്റണിന്റെ പുസ്തകത്തിൽ ലഭ്യമാണ്.  ചെറുപ്പക്കാരികളെ തേടിയെത്തിവരെന്നാണ്  ചുനിബാല ധരിച്ചത്. എന്നാൽ തന്നെത്തേടിയെത്തിയവരാണെന്നറിഞ്ഞ്, തനിക്ക്  വീണ്ടും അഭിനയിക്കാൻ അവസരം ലഭിച്ചതിൽ ചുനിബാല അത്യന്തം സന്തുഷ്ടയായത്രെ.  പഥേർ പാഞ്ചാലിയിൽ ഇന്ദിരാ ഠാകുരായിന്റെ വേഷമിടുമ്പോൾ  ചുനിബാലക്ക് എൺപതു വയസ്സായിരുന്നു. കഥാപാത്രത്തിനൊത്ത വയസ്സും പ്രകൃതിയും. ദിവസക്കൂലിയായി ഇരുപതു രൂപയെങ്കിലും വേണമെന്ന് ചുനിബാലയുടെ മകൾ ആവശ്യപ്പെട്ടുവെന്നും അതിൽകൂടുതൽ നല്കപ്പെട്ടെന്നും പുസ്തകത്തിൽ പറയുന്നു.  

ചുനിബാല ഏറെ നിഷ്കർഷയോടെ സ്വന്തം ഭാഗം അഭിനയിച്ചുവെന്ന് റേ ഒരിടത്ത് അഭിപ്രായപ്പെടുകയുണ്ടായി. സ്വന്തം മരണരംഗം ഏറ്റവും തന്മയത്വത്തോടെ അഭിനയിച്ചു തീർക്കുകയും ചെയ്തു. ചിത്രം പൂർത്തിയായതിനു തൊട്ടു പിന്നാലെ ചുനിബാല രോഗഗ്രസ്തയായി.  റേ, ചുനിബാലയുടെ വീട്ടിലെത്തി ഫിലിം പ്രൊജക്റ്റർ  സംഘടിപ്പിച്ച്  സിനിമ അവർക്ക് കാണിച്ചു കൊടുക്കുകയും ചെയ്തു.  പക്ഷെ ഫിലിം റിലീസാകുന്നതിനുമുമ്പ് ചുനിബാല മരണമടഞ്ഞു.

## അവലംബം

വർഗ്ഗം:ബംഗാളി ചലച്ചിത്രനടിമാർ
കക്കാട് മഹാഗണപതിക്ഷേത്രം

കേരളത്തിൽ, തൃശ്ശൂർ ജില്ലയിൽ കുന്നംകുളം പട്ടണത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് **കക്കാട് മഹാഗണപതിക്ഷേത്രം**. കേരളത്തിൽ ഗണപതി പ്രധാനദേവനായി വരുന്ന അപൂർവ്വം ക്ഷേത്രങ്ങളിലൊന്നായ ഇവിടെ ഗണപതിയ്ക്കൊപ്പം ശിവസ്വരൂപമായ വേട്ടേയ്ക്കരനും കുടികൊള്ളുന്നു. കൂടാതെ ഉപദേവതകളായി ദുർഗ്ഗ, ഭദ്രകാളി, രക്തേശ്വരി, നവഗ്രഹങ്ങൾ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. ഇടത്തോട്ട് തുമ്പിക്കൈ നീട്ടിയ അപൂർവ്വപ്രതിഷ്ഠയാണ് ഇവിടത്തെ ഗണപതിഭഗവാൻ.  കക്കാട് രാജപരമ്പരയുടെ കുടുംബക്ഷേത്രമായ ഇവിടെ വച്ചാണ് **കക്കാട് കാരണവപ്പാട്** എന്ന് സ്ഥാനപ്പേരുള്ള രാജാവിന്റെ അരിയിട്ടുവാഴ്ച നടത്തിയിരുന്നത്. ഈ സ്ഥാനം അലങ്കരിച്ചിരുന്ന മണക്കുളം കുഞ്ഞുണ്ണിരാജയും, അനന്തരവൻ മുകുന്ദ രാജയും മഹാകവി വള്ളത്തോൾ നാരായണമേനോനും ചേർന്ന് കേരളകലാമണ്ഡലം ആദ്യം തുടങ്ങിയത് ഈ ക്ഷേത്രത്തിനടുത്താണ്. ഈ ക്ഷേത്രത്തിലെ മംഗല്യപൂജ പ്രസിദ്ധമാണ്. ഗണപതികല്യാണം പോലെ നീണ്ടുപോകുന്ന വിവാഹബന്ധമുള്ളവർ ഇവിടെ വന്ന് ഈ പൂജ നടത്തിയാൽ ഉത്തമമാണെന്ന് വിശ്വസിയ്ക്കപ്പെടുന്നു. മീനമാസത്തിൽ തിരുവാതിര ആറാട്ടായി ആറുദിവസം ഉത്സവവും, ചിങ്ങമാസത്തിലെ വിനായക ചതുർഥിയുമാണ് ഇവിടത്തെ ആണ്ടുവിശേഷങ്ങൾ. കൂടാതെ, 12008 നാളികേരം ഉടച്ചുള്ള വേട്ടേയ്ക്കരൻ പാട്ടും പ്രധാന ആണ്ടുവിശേഷമാണ്.

## ഐതിഹ്യം
## ചരിത്രം
## ക്ഷേത്രനിർമ്മിതി
### ക്ഷേത്രപരിസരവും മതിലകവും
കുന്നംകുളം നഗരത്തിന്റെ വടക്കുഭാഗത്ത്, കക്കാട് ദേശത്തിന്റെ ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. കുന്നംകുളം താലൂക്ക് ഓഫീസ്, മിനി സിവിൽ സ്റ്റേഷൻ, സബ് മജിസ്ട്രേറ്റ് കോടതി, പി.ഡബ്ല്യു.ഡി. ഗസ്റ്റ് ഹൗസ്, ഫുഡ് സേഫ്റ്റി ഓഫീസ്, തുടങ്ങിയ സൗകര്യങ്ങൾ ക്ഷേത്രത്തിന്റെ കിഴക്കുഭാഗത്ത് സ്ഥിതിചെയ്യുന്നു. പടിഞ്ഞാറുഭാഗത്ത് അതിവിശാലമായ നെൽപ്പാടങ്ങൾ കാണാം. കൊടുങ്ങല്ലൂർ മുതൽ പൊന്നാനി വരെ വ്യാപിച്ചുകിടക്കുന്ന കോൾപ്പാടങ്ങളുടെ ഭാഗമാണ് ഇവിടെയുള്ള പാടങ്ങൾ. ഇങ്ങനെ രണ്ടുതരത്തിലുള്ള ഭൂപ്രകൃതികൾ ഇവിടെ ഒരുമിച്ച് കാണാനാകും. ക്ഷേത്രത്തിന്റെ നേരെമുന്നിൽ ഒരു അരയാൽ കാണാം. ഹൈന്ദവവിശ്വാസപ്രകാരം പുണ്യവൃക്ഷമായി കണക്കാക്കപ്പെടുന്ന അരയാലിനെ ത്രിമൂർത്തികളുടെ പ്രത്യക്ഷസ്വരൂപമായി കണക്കാക്കുന്നു - അതായത് അരയാലിന് മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു എന്നാണ് സങ്കല്പം. ദിവസവും രാവിലെ അരയാലിനെ ഏഴുവലം വയ്ക്കുന്നത് ശരീരത്തിനും മനസ്സിനും ഉത്തമമായി കണക്കാക്കുന്നു. ഇതേ അരയാലിന്റെ ചുവട്ടിൽ ഭഗവദ്വാഹനമായ മൂഷികന്റെ ഒരു പ്രതിമയും കാണാം. സ്വർണ്ണത്തിൽ തീർത്ത ഈ പ്രതിമ, ഒരു മോദകം കടിച്ചുനിൽക്കുന്ന രൂപത്തിലാണ്. കിഴക്കേ നടയിൽ അതിമനോഹരമായ ഒരു ഇരുനില ഗോപുരം പണിതിട്ടുണ്ട്. ഇത് 2003-ലാണ് പണിതത്. ഇതിന്റെ പുറംവാതിൽ മുഴുവൻ വിവിധ ഗണപതിരൂപങ്ങൾ കൊണ്ട് ആലേഖനം ചെയ്തിരിയ്ക്കുകയാണ്. അരയാലിനും ഗോപുരത്തിനുമിടയിൽ ചെറിയൊരു കല്യാണമണ്ഡപവും പണിതിട്ടുണ്ട്. ഗണപതിയ്ക്കുമുന്നിൽ വിവാഹം നടക്കുന്ന കേരളത്തിലെ ഏക ക്ഷേത്രം, ഒരുപക്ഷേ ഇതായിരിയ്ക്കും. ഗോപുരത്തിലൂടെ താഴേയ്ക്കിറങ്ങിവേണം ക്ഷേത്രമതിലകത്തെത്താൻ.

### ശ്രീകോവിൽ
### നാലമ്പലം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഗണപതിക്ഷേത്രങ്ങൾ
ആടുജീവിതം (ചലച്ചിത്രം)

ബെന്യാമിന്റെ ആടുജീവിതം എന്ന നോവലിനെ അടിസ്ഥാനമാക്കി, ബ്ലെസി തിരക്കഥയും സംവിധാനവും നിർവഹിച്ച് പുറത്തിറങ്ങിയ സിനിമയുടെ ചർച്ച നോവലിറങ്ങിയ 2008 മുതൽക്കേ തുടങ്ങിയതാണ്. ഒരു മലയാളം ചിത്രമാണ് ***ആടുജീവിതം***. പൃഥ്വിരാജ് ആണ് നജീബ് എന്ന പ്രവാസിയുടെ  കഥാപാത്രത്തെ അവതരിപ്പിക്കുന്നത്. ക്യാമറ കൈകാര്യം ചെയ്യുന്നത് കെ. യു. മോഹനനും, ശബ്ദമിശ്രണവും നിർവഹിക്കുന്നത് റസൂൽ പൂക്കുട്ടിയും ആണ്. എന്നാൽ ചിത്രത്തിന്റെ പശ്ചാത്തലസംഗീതവും ഗാനങ്ങളും ഒരുക്കുന്നത് പ്രശസ്ത സംഗീതസംവിധായകൻ എ. ആർ. റഹ്മാൻ ആണ്.

## അഭിനേതാക്കൾ
*പൃഥ്വിരാജ്  - നജീബ് മുഹമ്മദ്
*അമല പോൾ - സൈനു
*വിനീത് ശ്രീനിവാസൻ - മഹെർ
*അപർണ ബാലമുരളി - റുആ
*സന്തോഷ് കീഴാറ്റൂർ - ഹംസ
*ലെന - ഐഷ
*കെ.ആർ ഗോകുൽ - ഹക്കീം

## നിർമ്മാണം
തിരുവല്ലയിലെ അയ്യൂരിൽ 2018 മാർച്ച് 1ന് ആണ് ചിത്രത്തിന്റെ ഷൂട്ടിംഗ് ആരംഭിച്ചത്. 2018 ഏപ്രിൽ ആദ്യം തന്നെ കേരളത്തിലുള്ള ചിത്രീകരണം പൂർത്തിയായി. ബാക്കി ചിത്രീകരണം ജൂണിലേക്ക് മാറ്റി വെക്കുകയും ചെയ്തു.   ആടുജീവിതത്തിന്. ഇത് അദ്ദേഹത്തിന്റെ മൂന്നാമത്തെ മലയാള ചിത്രമാണ് .

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
മേരി ഓഫ് ടെക്ക്

യുണൈറ്റഡ് കിങ്ഡം രാജ്ഞിയും ബ്രിട്ടീഷ് ആധിപത്യമുള്ള ഇന്ത്യയുടെ ചക്രവർത്തി ജോർജ് അഞ്ചാമൻറെ ഭാര്യയും ആയിരുന്നു **മേരി ഓഫ് ടെക്ക്** (വിക്ടോറിയ മേരി അഗസ്റ്റാ ലൂയിസ് ഓൾഗാ പൗളിൻ ക്ലോഡൈൻ ആഗ്നെസ്; 26 മേയ് 1867 - 24 മാർച്ച് 1953) വുട്ടെൻബർഗ് രാജ്യത്ത് ടെക്ക് രാജകുമാരി ആണെങ്കിലും, ജനിച്ചതും വളർന്നതും ഇംഗ്ലണ്ടിൽ ആയിരുന്നു. അവരുടെ മാതാപിതാക്കൾ ജർമൻ വംശജനായ ഡ്യുക്ക് ഓഫ് ടെക്ക് ഫ്രാൻസിസ്, ജോർജ്ജ് മൂന്നാമൻറെ ചെറുമകൾ ആയ കേംബ്രിഡ്ജിലെ രാജകുമാരി മേരി അഡ്ലൈഡ്, എന്നിവർ ആയിരുന്നു, അവരുടെ ജനന മാസത്തിൽ നിന്നും അവർ **മേയ്** എന്നു അനൗദ്യോഗികമായി അറിയപ്പെട്ടു,

## ഇതും കാണുക
* Crown of Queen Mary
* *[[King George and Queen Mary]]*, BBC documentary

## Notes

## അവലംബം
* 
* 
* 
* 
* 
* 
* 
* 
* 
* 

## പുറം കണ്ണികൾ
* 
* 
* 
* 

|-

വർഗ്ഗം:1953-ൽ മരിച്ചവർ
വർഗ്ഗം:1867-ൽ ജനിച്ചവർ
വർഗ്ഗം:ബ്രിട്ടീഷ് രാജ്ഞി
എസ്ഥേർ വിക്ടോറിയ എബ്രഹാം

ഹിന്ദി ചലച്ചിത്രരംഗത്തെ ആദ്യ വനിതാ ചലച്ചിത്ര നിർമാതാവും അഭിനേത്രിയും മോഡലുമാണ് **പ്രമീള** എന്ന പേരിലറിയപ്പെടുന്ന **എസ്ഥേർ വിക്ടോറിയ എബ്രഹാം** (ഡിസംബർ 30, 1916 - 6 ഓഗസ്റ്റ് 2006) 1947-ൽ മിസ്സ് ഇന്ത്യ മത്സരത്തിൽ വിജയിച്ചതിൻറെ പേരിൽ കൂടുതൽ പ്രശസ്തയായിരുന്നു.
## സ്വകാര്യ ജീവിതം
കൊൽക്കത്തയിൽ നിന്നുള്ള ഒരു ബിസിനസുകാരനായ രൂബേൻ എബ്രഹാമിൻറെയും കറാച്ചിയിൽ നിന്നുള്ള മെറ്റിൽഡ ഐസക് എന്നിവരുടെയും മകളായി 1916-ൽ കൊൽക്കത്തയിൽ ഒരു ബാഗ്ദാദി യഹൂദ കുടുംബത്തിൽ ജനിച്ചു.തന്റെ പിതാവിന്റെ ആദ്യഭാര്യയായ ലിയയോടുള്ള ബന്ധത്തിൽ മൂന്നു മക്കളും, സ്വന്തം മാതാപിതാക്കളിൽ നിന്ന് ആറ് സഹോദരങ്ങളും അവർക്കുണ്ടായിരുന്നു. 

എസ്ഥേർ വിക്ടോറിയ അബ്രാഹം രണ്ടു തവണ വിവാഹം കഴിച്ചു. ആദ്യ വിവാഹത്തിൽ ഒരു കുട്ടി ഉണ്ടായിരുന്ന എസ്ഥേർ, കുമാർ എന്ന പേരിലറിയപ്പെടുന്ന സഹനടൻ സയദ് ഹസൻ അലി സെയ്ദിയുമായി വീണ്ടും വിവാഹം കഴിഞ്ഞ് നാലു കുഞ്ഞുങ്ങൾക്കുകൂടി അമ്മയായി. ഷിയ മുസ്ലീം പരിശീലകനായിരുന്ന സായിദി മുഗൾ-ഇ-അസം, ശ്രീ 420 എന്നീ ചിത്രങ്ങളിൽ അഭിനയിച്ചിരുന്നു. എസ്ഥേർ വിക്ടോറിയ എബ്രഹാം അദ്ദേഹത്തിൻറെ രണ്ടാം ഭാര്യയായിരുന്നു.  കുമാർ പാകിസ്താനിലേക്ക് 1963-ൽ കുടിയേറിയെങ്കിലും എസ്തർ വിക്ടോറിയ എബ്രഹാം ഇന്ത്യയിൽ തന്നെ താമസിക്കാൻ തീരുമാനിച്ചു.
## അവലംബം

## പുറം കണ്ണികൾ

വർഗ്ഗം:2006-ൽ മരിച്ചവർ
വർഗ്ഗം:1916-ൽ ജനിച്ചവർ
വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
ഗരിമ അറോറ

ഒരു ഇന്ത്യൻ പാചകവിദഗ്ദ്ധയാണ് ഗരിമ അറോറ(ജനനം: 1986). പാചകരംഗത്തെ ബഹുമതിയായ മിഷെലിൻ സ്റ്റാർ നേടുന്ന ആദ്യ ഇന്ത്യൻ വനിതയാണ് ഗരിമ. 
## ജീവിതരേഖ
മുംബൈയിൽ താമസമാക്കിയ ഒരു പഞ്ചാബി കുടുംബത്തിലാണ് ഗരിമയുടെ ജനനം. പിതാവ് ഇവന്റ് മാനേജ്മെന്റ് കമ്പനി നടത്തിയിരുന്നു. അദ്ദേഹത്തിന്റെ പാചകരീതികൾ ഗരിമയെ ആകർഷിച്ചിരുന്നു. ജയ് ഹിന്ദ് കോളേജിലായിരുന്നു വിദ്യാഭ്യാസം. മാസ് മീഡിയയിൽ ബിരുദമെടുത്ത ശേഷം കുറച്ചുകാലം ഇന്ത്യൻ എക്സ്പ്രസ്സിൽ പത്രപ്രവർത്തകയായി പ്രവർത്തിച്ചിരുന്നു. 2008-ൽ ഫ്രാൻസിലേക്ക് പോയി. അവർ പാരിസിലെ ‘ലെ കോർഡൺ ബ്ലൂ’വിൽ നിന്നായിരുന്നു പാചകരംഗത്തെ ഔപചാരിക വിദ്യാഭ്യാസം. ഗോർഡൻ റാംസെ, റെനി റെഡ്സെപി എന്നിവരുടെ കീഴിലും പ്രവർത്തിക്കുകയും പാചകം പഠിക്കുകയും ചെയ്തു. പിന്നീട് കോപ്പൻഹേഗനിൽ നോമ എന്ന ലോകപ്രശസ്ത ഭക്ഷണശാലയിൽ പ്രവർത്തിച്ചു.   2016-ൽ ബാങ്കോക്കിലെ ഗഗ്ഗൻ റെസ്റ്റോറന്റിൽ ഷെഫ് ആയി ചേർന്നു. ഇവിടെ പ്രശസ്ത പാചകവിദഗ്ദ്ധൻ ഗഗ്ഗൻ ആനന്ദിനോടൊപ്പം പ്രവർത്തിക്കുവാൻ ഗരിമയ്ക്ക് അവസരം ലഭിച്ചു. 2017 ഏപ്രിലിൽ ബാങ്കോക്കിൽ ‘ഗാ’ എന്ന പേരിൽ സ്വന്തം ഭക്ഷണശാല തുറന്നു. ഇതൊരു ഇൻഡോ-തായ് റെസ്റ്റോറന്റ് ആണ്. 2018 നവംബറിൽ ഗരിമയ്ക്കും  റസ്റ്റോറന്റിനും മിഷേൽ സ്റ്റാർ പുരസ്കാരം ലഭിച്ചു. 2019-ൽ 'ബെസ്റ്റ് ഫീമെയിൽ ഷെഫ്' എന്ന ബഹുമതിയും ഗരിമ നേടി.

## പുറത്തേക്കുള്ള കണ്ണികൾ
*ഗാ റെസ്റ്റോറന്റ്, ബാങ്കോക്ക്
## അവലംബം

വർഗ്ഗം:മുംബൈയിൽ നിന്നുള്ള വ്യക്തികൾ
പോലീസ് തെയ്യം

കാസർഗോഡ് ജില്ലയിൽ കാഞ്ഞങ്ങാടിനടുത്ത് പടന്നക്കാടു വർഷാവർഷം നടത്തിവരുന്ന ഒരു തെയ്യക്കോലമാണ് **പോലീസ് തെയ്യം**. *പടവീരൻ *എന്നും ഈ തെയ്യത്തിനു പേരുണ്ട്. പഴയകാലത്തെ ഒരു പടയാളിയുടെ ഓർമ്മപ്പെടുത്തലാണ് പൊലീസ് തെയ്യത്തിന്റെ പുരാവൃത്തത്തിൽ ഉള്ളത്. എങ്കിലും ഇന്നുകാണുന്ന പോലീസ് വേഷത്തിലാണ് ഈ തെയ്യം അരങ്ങിലെത്തുന്നത്. ഇന്നു പോലീസ് ചെയ്തുവരുന്ന പ്രവർത്തനങ്ങൾ തന്നെയാണു പൊലീസ് തെയ്യം അവതരിപ്പിക്കുന്നതും. ഉത്സവം കാണാനെത്തിയവരിൽ ആരെങ്കിലും പുകവലിക്കുന്നുണ്ടെങ്കിൽ അവരെ പിടികൂടുക, ആളുകൾ നിരനിരയായി നിർത്തുക, തിരക്കു കൂട്ടുന്നവരെ പേടിപ്പിച്ച് മാറ്റി നിർത്തുക, ക്രമസമാധാനം പരിപാലിക്കാനായി വേണ്ടുന്ന കാര്യങ്ങൾ ചെയ്യുക എന്നിവയൊക്കെ പൊലീസ് തെയ്യത്തിന്റെ പ്രവർത്തനങ്ങളാണ്.
പടന്നക്കാടുള്ള *പാനൂക്ക് തായത്തു തറവാട്ടിലാണ്* പോലീസ് തെയ്യം കെട്ടിയാടുന്നത്. തറവാട്ടിൽ കെട്ടിയാടുന്ന പ്രധാന തെയ്യമായ കരിഞ്ചാമുണ്ഡിയുടെ കൂടെയാണ് പോലീസ് തെയ്യം കെട്ടുന്നത്. എല്ലാവർഷവും മേടം 24 -നാണ് പോലീസ് തെയ്യം കെട്ടിയാടുന്നത്.

## ഐതിഹ്യം
പഴയ കാലത്ത് ഒരിക്കൽ പാനൂക്ക് തായത്തു തറവാട്ടിലെ കാരണവർ* എടച്ചേരി ആലിൽ* നടക്കുന്ന കരിഞ്ചാമുണ്ഡി കളിയാട്ടം കാണാൻ എത്തിയിരുന്നു. തന്റെ തറവാട്ടിലും കരിഞ്ചാമുണ്ഡി തെയ്യം കെട്ടിയാടാൻ ആഗ്രഹമുള്ള വിവരം കാരണവർ തെയ്യത്തോട് പറഞ്ഞു. കരിഞ്ചാമുണ്ഡിയുടെ സമ്മതപ്രകാരം ദൈവശക്തിയെ ഒരു ചെമ്പുകുടത്തിലേക്ക് ആവാഹിച്ച് പാനൂക്ക് തായത്തുതറവാട്ടിലേക്ക് പോകാമെന്ന നിലയിലേക്ക് കാര്യങ്ങൾ വന്നു.
സാമൂതിരി രാജാവിന്റെ ആ കാലഘട്ടത്തിൽ കോലസ്വരൂപത്തെ നായന്മാരും അള്ളട സ്വരൂപത്തെ നായന്മാരും തമ്മിൽ യുദ്ധം നടന്നു വരികയായിരുന്നു. കാരണവർ വഴിമദ്ധ്യേ വെച്ച് യുദ്ധം നടക്കുന്നതു കാണുന്നു. യുദ്ധസമയത്ത് വെട്ടേറ്റ ഒരു പടയാളി വീണുപിടയുന്നത് കാരണവർ കാണാനിടവന്നു. കരിഞ്ചാമുണ്ഡിയെ ഉൾക്കൊള്ളുന്ന ചെമ്പുകുടം താഴെവെച്ച് കാരണവർ ആ പടവീരനെ മടിയിൽ കിടത്തി വെള്ളം നൽകി. വെള്ളം കഴിച്ച പടയാളി മരിച്ചു പോവുന്നു.

തറവാട്ടിലെത്തിയ കാരണവർ കരിഞ്ചാമുണ്ഡിയെ വീട്ടിൽ പ്രതിഷ്ഠിച്ചു. അപ്പോൾ മറ്റൊരു സാന്നിദ്ധ്യം കൂടെ തറവാട്ടിൽ ഉള്ളതായി കാരണവർക്കു ബോധ്യം വന്നു. പ്രശ്നവിധിയാൽ അത് വഴിയിൽ കിടന്നു മരിച്ച പടയാളിയുടേതാണെന്നു മനസ്സിലാവുന്നു. തന്റെ കൂടെ കരിഞ്ചാമുണ്ഡി ഉണ്ടായിരുന്നതിനാൽ പടയാളിയെ കൂടി കരിഞ്ചാമുണ്ഡി കൂടെ കൂട്ടിയതാണത്രേ. അതിനുശേഷമാണ് തറവാട്ടിൽ പടവീരൻ എന്ന പൊലീസ് തെയ്യത്തെ കൂടി കെട്ടാനാരംഭിച്ചത്.
അന്നത്തെ സൈനികനാണു കോലസ്വരൂപത്തിനധികാരിയെങ്കിലും വേഷവിധാനങ്ങളിൽ പൊലീസിന്റെ യൂണിഫോമിലാണിന്ന് തെയ്യത്തെ കാണാൻ സാധിക്കുന്നത്.

## അവലംബം

*കാസർഗോഡ് വാർത്ത
*കാസർഗോഡ് ചാനൽ
വർഗ്ഗം:തെയ്യം
ഷഹീൻ മിസ്ത്രി

ഒരു ഇന്ത്യൻ സാമൂഹിക പ്രവർത്തകയും വിദ്യാഭ്യാസ പ്രവർത്തകയുമാണ് ഷഹീൻ മിസ്ത്രി (മാർച്ച് 16, 1971).  മുംബൈയിലും പൂനെയിലും പ്രവർത്തിക്കുന്ന ആകാംക്ഷ എന്ന എൻ.ജി.ഒ-യുടെ സ്ഥാപകയാണ്. 2008 മുതൽ ‘’ടീച്ച് ഫോർ ഇന്ത്യ’’ എന്ന സ്ഥാപനത്തിന്റെ സി.ഇ.ഒ ആയും സേവനമനുഷ്ഠിക്കുന്നു . 
## ആദ്യകാലജീവിതം
മുംബൈയിലെ ഒരു പാഴ്സി കുടുംബത്തിലാണ് ഷഹീൻ മിസ്ത്രി ജനിച്ചത്. സിറ്റിഗ്രൂപ്പിലെ ഒരു മുതിർന്ന ഉദ്യോഗസ്ഥനായിരുന്ന തന്റെ പിതാവുമായി 13 രാജ്യങ്ങളിൽ താമസിച്ചാണ് ഷഹീൻ വളർന്നത്. പതിനെട്ടാം വയസ്സിൽ മുംബൈയിൽ മടങ്ങിയെത്തി, മുംബൈ സർവകലാശാലയിൽ ചേരാൻ തീരുമാനിച്ചപ്പോൾ നഗരത്തെയും അതിന്റെ ചേരികളെയും കുറിച്ച് കൂടുതൽ അറിയാൻ അവൾ ആഗ്രഹിച്ചു. ഇന്ത്യയിലെ വിദ്യാഭ്യാസ സമ്പ്രദായത്തിലെ അസമത്വങ്ങളെക്കുറിച്ച് ഷഹീൻ എല്ലായ്പ്പോഴും കേട്ടിരുന്നു, എന്നാൽ നേരിട്ട് കണ്ട യാഥാർത്ഥ്യം ഷഹീനെ ഞെട്ടിച്ചു. മുംബൈയിലെ സെന്റ് സേവ്യേഴ്സ് കോളെജിൽ സോഷ്യോളജിയിൽ ബി.എ ബിരുദം നേടി. പിന്നീട് മാഞ്ചസ്റ്റർ സർവകലാശാലയിൽ നിന്ന് എം.എ നേടി. ഷാഹീൻ ഒരു അശോക ഫെലോ, വേൾഡ് ഇക്കണോമിക് ഫോറത്തിൽ ഗ്ലോബൽ ലീഡർ ഫോർ ടു വേൾഡ് എക്കണോമിക് ഫോറം, ഏഷ്യ സൊസൈറ്റി 21 ലീഡർ എന്നീ ബഹുമതികൾ ഉണ്ട്. റീ-ഡ്രോയിംഗ് ഇന്ത്യ എന്ന പുസ്തകം രചിച്ചു.
## സാമൂഹ്യരംഗത്ത്
വിദ്യാർത്ഥിനി ആയിരിക്കെ, മുംബൈയിലെ ചേരികളിലേക്ക് എത്തിയ ഷഹീൻ, തെരുവുകുട്ടികളെ പഠിപ്പിക്കാനുള്ള ആഗ്രഹം പ്രകടിപ്പിച്ചു. 1989 ൽ ആദ്യത്തെ ആകാംക്ഷാ കേന്ദ്രം സ്ഥാപിച്ചു. 15 കുട്ടികളെ ചേർത്ത് തന്റെ കോളേജ് ചങ്ങാതിമാരെ സന്നദ്ധസേവകരാക്കി. ഇത് പിന്നീട് ആകാംക്ഷാ ഫൗണ്ടേഷൻ എന്ന ലാഭരഹിത വിദ്യാഭ്യാസ പദ്ധതിയായി പരിണമിച്ചു. ഇതിലൂടെ താഴ്ന്ന വരുമാനത്തിൽ പെട്ട കുടുംബങ്ങളിലെ കുട്ടികൾക്ക് സ്കൂൾ വിദ്യാഭ്യാസം നൽകി. ഇന്ന്, സ്കൂൾ പ്രൊജക്റ്റ് മോഡൽ വഴി ആകാംക്ഷയിൽ 6500 കുട്ടികൾ വരെ പഠിക്കുന്നു. മുംബൈ, പൂനെ എന്നിവിടങ്ങളിലാണ് കേന്ദ്രങ്ങളും സ്കൂളുകളും. അധ്യാപകർ നൂതന രീതികൾ ഉപയോഗിച്ച് കുട്ടികളെ പഠിപ്പിക്കുന്നു.
2008-ൽ, ഇന്ത്യയിലെ വിദ്യാഭ്യാസരംഗത്തെ അസമത്വം അവസാനിപ്പിക്കുന്നതിനായി കഴിവുറ്റ പ്രവർത്തകരുടെ ഒരു നിര സ്ഥാപിച്ചുകൊണ്ട് ഇന്ത്യയിലുടനീളമുള്ള എല്ലാ കുട്ടികൾക്കും നല്ല വിദ്യാഭ്യാസം നൽകുമെന്ന് ബോധ്യപ്പെടുത്തുന്ന ഒരു കാഴ്ചപ്പാട് ഷഹീൻ സ്ഥാപിച്ചു. ഇന്ത്യയിലെ കോളേജ് ബിരുദധാരികളും യുവ പ്രൊഫഷണലുകളും താഴ്ന്ന വരുമാനമുള്ള സ്കൂളുകളിൽ അദ്ധ്യാപനം നടത്തി രണ്ടു വർഷം ചെലവഴിക്കുകയും അങ്ങനെ രാജ്യത്തെ വിദ്യാഭ്യാസരംഗത്തെ  വിടവ് നികത്താൻ ശ്രമിക്കുകയും ചെയ്യുന്ന ടീച്ച് ഫോർ ഇന്ത്യ എന്ന പദ്ധതിക്ക് ഇതിലൂടെ രൂപം നൽകി.
## പുറത്തേക്കുള്ള കണ്ണികൾ
*ടീച്ച് ഫോർ ഇന്ത്യ
*ആകാംക്ഷാ ഫൗണ്ടേഷൻ
*കർമ്മയോഗ് - ഷഹീൻ മിസ്ത്രിയെ കുറിച്ച്
* ഷഹീൻ ഇന്ത്യൻ സ്കൂൾ ഓഫ് ബിസിനസിൽ]

## അവലംബം

വർഗ്ഗം:മുംബൈയിൽ നിന്നുള്ള വ്യക്തികൾ